
Kako vide naši vrijedni čitatelji, ove godine, koja je do- 
nekle i jubilarna godina našeg časopisa, uložili smo sve sile da 
gradivo bude što zanimljivije i bolje. Sa zadovoljstvom konsta- 
tiramo da je naša nova rubrika »Sveta Hrvatska« pobudila inte- 
res, a i veselje kod mnogh. Imađemo u pripremi kao i u nacrtu 
još dosta interesantnih ličnosti s kojima možemo dokazati svetu 
povijest našu. Naročito svraćamo pažnju na nadasve interesantne 
studije ruskih konvertita koje s neobično zanimivim stilom iz- 
nosi gosp. Stejn, bivši sveučilišni profesor u Dorpatu. Naš vri- 
jedni suradnik sprema nastavak ove dirljive studije o Pečerinu, 
Imademo također u pripremi par autobiografija konvertita i iz 
drugih zemalja i vjerujemo da će i to biti na dubovnu radost 
naših pretplatnika. Nećemo dakako zaboraviti da grabimo iz 
nepresušivog vrela života s Crkvom, kad je i tako cijela duhov- 
nost koju naš časopis obrađuje već iz početka prožeta liturgij- 
skim duhom. Imađemo dakle lijep i uzvišen program. On će 
se i ostvariti uz pomoć naših pretplatnika, na koje još jedamput 
apeliramo da nam pošalju svoju pretplatu, ukoliko to nisu do 
danas učinili. Žalosno bi bilo kad bi mi Hrvati, koji imađemo 
smisla za sve vrednote, najmanje pokazali interesa za ono ŠTO 
JE JEDINO POTREBNO. 

U intimnosti s Kristom 


Trideset i tri godine boravio je na vidljiv način 
Neograničeni — Bog u vremenu i prostoru — s lju- 
dima. Govorio je: »Naslada mi je boraviti sa sino- 
vima ljudskim« (Proverb. 8. 31). Došao je iz ljubavi, 
da ih otkupi, pouči, pobožanstveni, Nije ga bez dvoj- 
be privlačila vanjska ljudska pojava. Prodirao je u 
dušu. Radi duhovnosti, neumrlosti i drugih odlika 


“ ljudske duše Krist je u njoj gledao dovoljan razlog 


da pokaže znakove svoje ljubavi. »Ljubitelj duša« 
tražio je duše, da ih privlači, spasi. Osvojiti za sebe 
koju zapuštenu, grešnu dušu to je bio najmiliji plijen 
Kristova srca. Koliko taktike nebeskog Zaljublje- 
nika! Smrtnicima će ostati neshvatljiva, ali ipak one 
stranice Evanđelja u kojima se opisuje Kristov dodir 
s dušama prepune su privlačivosti, u njima se nazri- 
jeva neka objava. 
Najizrazitija je Kristova taktika u osvajanju mla- 
denačkih duša. U doba mladosti razvijaju se umne i 
voljne energije, prevladava čežnja za ekspansijom 
srca, vodi se borba za prevlast oprečnih stranaka. 
Ideali i niske strasti često puta su u trajnoj, nepomir- 
ljivoj napetosti. Baš onda kad ljudsko srce pokazuje 
najočitije znakove života treba da se brani od nasr- 
taja prividnih, zemaljskih dobara; koja nastoje da ga 
osvoje, Sva mu ta dobra nuđaju slatkoću intimnosti 
i ne rijetko gorko iskustvo pojedinca otkrije njihovu 


lažnu privlačivost. Poslije toliko lutanja čovjek uvidi 
da mu srce u ljubavi svega što je prolazno ne nalazi 
utjehe i smirenja. 


Vjekovi iskustva kao da još dovoljno ne doka- 
zuju da nitko nije bolje shvatio ljudsko srce nego li 
božanski zaljubljenik — Krist. Krist ostaje isti: 
»Posmatrač srdaca«, čija je riječ «djelotvorna i oštrija 
od svakoga mača oštra s obje strane, i prodire do 
rastavljanja duše i duha i zglobova i mozga... i 
nema stvora nevidljiva pred njim« (Hebr, 4. 12). 
Pozna slabosti ljudskog srca, pa je strpljiv. Stalo mu 
je za ljepotu ljudskih duša, i uvijek ih istom ljubavlju 
ljubi. On uvijek pruža trajnu, iskrenu ljubav svima 
ljudima i obećaje im da će ih okrijepiti (Mat. 12. 28). 


»Dođite k meni svi, koji ste umorni i optere- 
ćeni..,« Zove k sebi sve, jer može svima da udo- 
volji. Božanska se ljubav ne umara. Umornost je 
znak slabosti, ograničenosti, a ljubav je Kristova 
prema dušama neograničena, »Vječnom sam te lju- 
bavlju ljubio« (Jer, 31. 3) ponavlja on svakoj i po- 
jedinoj duši otkupljenoj njegovom krvlju. Nemirni će 
do Njegova srca naći smirenje, umorni će naći odmor, 
poletni će se još većma zanijeti za idealima, jaki će 
ojačati, a svima će biti očita velika ljubav Kristova 
prema ljudima. ' 


Željan intimnosti s ljudima neumoran opetuje: 
»Stojim na vratima i kucam« (Otkriv, 3. 20), Želi da 
uđe, ne da primi što nema, već da obogati. Kuca 
polagano, ali ustrajno. U velikoj svjetskoj užurbano- 
sti, u buci privlačivih zemaljskih dobara Kristov se 
glas jedva primijeti: »Dobri Učitelju, kakvo dobro 
da učinim da imam život vječni?« (Mat, 19), Tako 
je pitao onaj mladić iz evanđelja u času kad je do 
njegova srca dopirao Kristov poziv. U srcu mladića 

vodila se borba za prvenstvo ljubavi, Krist mu nuđa 
višu formu života, život u intimnosti, ali uz uvjet da 
ostavi bogatstvo i da ide za njim, 

»Prodaj svoju imovinu i podaj siromasima« tako 
je glasio odgovor Kristov, Na ove se riječi odbila 
zemaljska niskost o nebesku uzvišenost, Polet je duše 
pao. Borba se svršila u prilog mamone, Opustošena 
duša mladića, koja je malo prije otsijevala na vedrom 
i zanosnom licu bila je svladana od ljubavi za bogat- 
stvom, Voli puzati po zemlji, biti zamazan blatom 
niskosti nego li prionuti uz Ljubitelja duša, U blizini 
Kristova srca bio bi našao utjehu i smirenje, ali on 
je poklonio svoje srce bogatstvu, »Kad je čuo mladić 
ove riječi otide žalostan« (Mat, 19. 22). Netom je 
svratio pogled svoga uma i čežnju svoga srca prema 
zemaljskom dobru odmah je mogao da iskusi njegovu 
ništavost, 

Bilo je i onih koji su se Kristovu pozivu najsprem- 
nije odazvali. Apostoli su ostavili i svoje imanje i 
svoje roditelje i »pođoše za njim« (Mat. 4, 22), Pro- 
vodili su život u intimnosti s Kristom, Kolika njež- 
nost intimnosti otskače u govoru što je Krist njima 
upravio kad im je rekao: »Više vas ne zovem slu- 
gama .., nego sam vas nazvao prijateljima« (Iv, 15. 
15). Pred njima govori otvoreno, otkriva im tajne, 
računa na utjehu u samrinim časovima. Među apo- 
stolima pak zauzima najjasnije mjesto intimnosti s Kri- 
stom ljubimac sv, Ivan, On nije samo uživao u Kri- 
stovu pogledu, nije se samo s njim razgovarao, on je 
»na večeri počivao na njegovim grudima« (Iv, 21. 20). 
Krist je sv. Ivanu dozvolio taj nepojmivi dokaz intim- 
nosti nesamo radi oštrine uma sv. Ivana, radi čistoće 
njegova srca već i zato, govori sv. Toma, što je sv. 
Ivan još u nježnoj dobi ostavio sve, a povjerio Kristu 
svoje srce, da s njim uđe u intimnost, 

Evanđelje govori da je Krist na osobit način ljubio 
i neke druge osobe osim svojih apostola, Lazara zove 
»prijatelj« (Iv. 11.11). Sestre Lazara računaju na po- 
sebnu Kristovu ljubav prema njihovom bratu, zato za 
vrijeme bolesti poslaše Kristu vijesnike s jednostav- 
.nom porukom: »Gospodine! gle, onaj je, koga ljubiš, 
bolestan«, To je bilo dovoljno Kristovoj ljubavi. 
Lazar je umro, ali ljubav može činiti čudesa, Nad 
mrtvim prijateljem Lazarom »proplaka Isus«, Kristove 
suze nijesu znak slabosti, Znao je da se na suze dru- 
gih ljudsko srce najbrže razblaži. U Kristovim suzama 
mi vidimo očit znak njegove iskrene, duboke ljubavi, 


Osim Lazara »Isus je ljubio Martu i njezinu se- 
stru: Mariju (ist. mj.). Marija, nekoć grešnica, koja je 
najviše plakala za izgubljenom čistoćom, za zataje- 
nom Kristovom ljubavi »mnogo je ljubila« (L. 4. 47). 
Kristu je bila poznata ta velika ljubav, i on je uzvra- 
ćao. U Betaniji, u kući Šimuna gubavoga, ulazi Marija 
= mučke, ne obazire se na društvo što je s Isusom, vodi 
je ljubav, najrječitija sila i onda kad čovjek muči, ide 
Ljubljenomu, izlije punu posudu dragocjene pomasti 
na njegovu glavu i na njegove noge, i ove otare svo- 
jom kosom. Iz škrtosti i nerazumijevanja čiste ljubavi 
učenici se rasrdiše. Zar nije izražena neka simpatija, 
neka sveta intimnost, osobita čista ljubav Kristova 
prema ovoj ženi kad je ustao na njenu obranu i rekao 
učenicima: »Što dodijavate ovoj ženi?« (Mat, 26, 10). 

Mnogi drugi su uživali u intimnosti s Kristom. Pa 
i daleko od Krista opijeni su njegovom blizinom. On 
ne odbija nikoga. Veliko mu je srce, može da primi 
sve ljude. ».Gustateetvidete« govori on svima. 
Pokušajte, osjetite, pa ćete se uvjeriti kako je slatka 
moja intimnost. Tko je u ljubavi sa mnom »ostaje u 
meni i ja u njemu« (Iv. 6, 56), Podajte se meni. Povje- 

rite se mojoj ljubavi. Vodit ću vas i dovesti do skro- 
višta moga srca, do preobraženja života. 


Redovito se ne dolazi do triumfa milosti bez tri- 
umfa nad naravi, pokvarenom naravi, Ova pokvarena | 
narav osporuje pristup u intimnost s Kristom. Nju 
treba dovesti pod gospodstvo duha. Ušutkati njene 
zle porive. Pripraviti mjesto Kristu. Snažno i odvažno, 
jer »nitko koji stavi svoju ruku na plug pa se obazire 
natrag, nije prikladan za kraljevstvo Božje« (L. 9. 62). 
Ne može biti govora o kompromisu ili diobi između 
Krista i svijeta. O slatkoći intimnosti s Kristom može 
da govori onaj koji mu se prvotno i glavno podaje, u 
Kristu i za Krista ljubi sve drugo, a proti Kristu ništa. 
»Želja za ljubavlju Krista je početak svete ljubavi, 
koja otvara i širi srce dok mu se ne preda bez izu- 
zetka, dok mu se potpuno ne preda, tako da se u 
Njemu izgubi, te ne opstoji već kao jedna sama stvar 
s Njime« govori Bossuet (Pismo jednoj Sospođici u 
Metz). 


Intimnost osvaja pamet. Dozivati ljubljenu osobu 
na pamet, na nju misliti, to je zakon intimnog prija- 
teljstva. U ljubljenoj osobi se gleda neko dobro, Ci- 
jeni se, Smatra se predmetom sreće. Drugo se možda 
donekle cijeni, ali se pamet posvećuje samo ljublje- 
nom dobru, 

Krist je predmet dostojan trajnog udivljenja, ne- 
presušiv izvor promatranja, jer je prepun miline i 
mudrosti, »Lijep u krilu Očevu, lijep kad se rađa iz 
utrobe majčine; lijep kao jednak Bogu, lijep kao 
jednak ljudima, lijep u svojim čudesima, lijep u svojim 
patnjama; lijep kad prezire smri, lijep kad obećaje 
život; lijep kad silazi nad pakao, lijep kad uzlazi na 
nebo: posvuda je dostojan udivljenja« (Bossuet; ist, 
mj.). Njegov primjer, njegova nauka treba da budu. : 

glavnim predmetom promatranja, svijetlo u kojem će 
se prosuđivati sve stvari. To je nebesko svijetlo, U 
njemu sva stvorena dobra izgledaju preveć ništava, 
da bi mogla tako moćno obuzeti ljudsku pamet. 

Sjedište je intimnosti djelatnost srca. I zemaljska 
zaljubljenost mnogo može da učini, ali su njezini iz- 
ljevi često puta kratkotrajni, neiskreni, ludi, Stvore- 
na dobra mogu pružiti srcu neku utjehu, a na po- 
sljetku ostavljaju ga u praznini, bijedi. Navaljuju ti- 
ranskom snagom na srce da im se preda, i što ga više 
učine robom, to ga više ostavljaju u pustoši, bez 
utjehe, Razočaranje, očaj to su redovite posljedice 
neuredne zaljubljenosti. 

Intimnost s Kristom daje srcu oduška, jer pruža 
predosjećaj one punine i zasićenosti što je uživaju 
blaženici na nebu, Za Boga je stvoreno. Bog ga prvi 
traži. Tko ga je otkupio za veću cijenu? Tko može 
da potpuno zadovolji? U svetom zanosu ljubavi pre- 


ma Kristu-Bogu srce ljudsko može da izgara do pre- 


obrazbe. Vjerna suradnja s milosti do kako uzvišenog 
stupnja intimnosti može da dovede! Promislimo na 
onog zaljubljenog, zanesenog sveca: bl. Henrika 
Suzon-a, Mučila ga studen što vlada u ljudskim srci- 
ma prema Kristu. Htio je nadoknaditi nedostatak 
ljubavi, predati se potpuno Kristu. Želio je imati 
vidljiv znak, koji će mu nepobitno dokazati da mu 
se potpuno predao, Uzeo je pisaljku od kamena, ra- 
zotkrio prsi, napisao ime onoga komu je srce povjerio. 
Protekla je krv, topla krv, iz još toplije ljubavi. Bio 
je zadovoljan. Kad je ljubav zadovoljnija nego li onda 
kad trpi za ljubljenu osobu ili predmet? Bl, Henrik 
podao je svoje srce Kristu, za žrtvu, pa kad bi to 
srce prestalo kucati u vremenu to bi bila najveća 
pobjeda njegove ljubavi prema Kristu. Živio je još na 
zemlji »imajući želju umrijeti, i biti s Kristom, što bi 

bilo mnogo bolje« (Filip. 1. 23). Tako je govorio onaj 
koji je Kristu bio posvetio sve svoje misli i osjećaje. 


Kad nastupi ova izmjena srdaca čovjek postaje 
neosjetljiv na glas stvorova. Neprestano sluša Krista, 


koji duši govori u svim događajima života. Kristov 


glas pada na dušu kao blaga rosa koja čini da izniknu 
uvijek bolje misli, svetiji osjećaji. Duhovno općenje 
s Kristom postaje jedinom hranom duše. Duša ne 
samo zna, ona osjeća istinitost obećanja što je Krist 
dao svojim intimnim prijateljima: apostolima, kad im 
je rekao: »Evo ja sam s vama u sve dane do svršetka 
svijeta« (Mat, 28. 20). 


Svi su kršćani pozvani da nose Krista u pameti, 
srcu i u životu. Cijeniti najveće ona dobra što je 
Krist predočio; ljubiti ih najvećom odanošću; živjeti 
po primjeru Kristovu. Na taj bi način život kršćana 
odrazivao život Kristov. Oni bi bili nosioci Krista. 
Duh bi Kristov prodirao u sve slojeve. Socijalni bi 
poredak od toga imao neprocjenive koristi. Kad bi 
se više ljubila nebeska nego li zemaljska dobra ova 
bi se pripravnije dijelila onima koji potrebuju. »Ko- 
liko manje netko ljubi bogatstvo a više ljubi krepost 
toliko spremnije dijeli bogatstvo onima koji oskudje- 
vaju« govori sv. Toma III C. G, 135. 


»Velika je vještina ako umiješ s Isusom općiti, a 
velika mudrost ako ga umiješ zadržati ,., Kad milost 
Božja dođe u čovjeka, tada je sposoban za sve; a 
čim se milost odmakne, postaje čovjek slab i bijedan 
kao da je jedino prepušten bičevima nevolje« (Naslj. 
Krista 2. 8). Tako općiti s Kristom te se može reći o 
kršćaninu da je »drugi Krist«, to je vrhunac savršen- 
stva, Po Kristu, s Kristom i u Kristu započeti, nasta- 
viti i dovršiti sva djela podržaje i razvija intimnost s 
Kristom do preobrazbe života. Svima koji su tako 

svoj život tijesno združili sa životom Kristovim do- 
vikuje sv. Pavao: »A kad se pojavi Krist, život naš, 
tada ćete se i vi s njime pojaviti u slavi« (Kološ. 3. 4), 


O. dr. J. Kuničić O. P. 


Neke opomene za praksu različitih 
pozornosti 


Do sada smo promatrali usmenu molitvu kao is- 
platu našega duga prema Bogu, vrhovnom izvoru i 
gospodaru svega te još kao sredstvo k unutarnjoj 
molitvi i razmatranju, Sada bi nam ostalo, da je pro- 
motrimo kao odjek punine pobožnosti naše duše, Ali 
prije nego na to prijeđemo, bit će zgodno napomenuti 
neke praktične opaske na ono što smo do sada rekli 
o različitim načinima pobožnosti, 

Rekli smo, da je treća vrst pozornosti (misao na 


= Boga i na ciljeve molitve) objektivno najbolja, a mi- ' 


sao na značenje riječi i obreda (druga vrst pozorno- 
sti), da je bolja od prve pobožnosti, kojom pazimo da 
točno izgovorimo riječi ili točno izvedemo obrede 
i pjevanje. Ali u praksi treba biti oprezan. Ono, 
što jeu sebi objektivno najbolje, nije 
uvijek za nasu svako vrijeme iu sva- 
kom raspoloženju najbolje. 

Zato je u početku našeg duhovnog života najpo- 
trebitije, da najveću pažnju i pozornost uložimo u 
veoma točno, tako reći, skrupulozno izgovaranje riječi 
i pravilno izvađanje svetih obreda i liturgijskog pje- 
vanja. Na to nas vežu vrhovni zakoni, zakon dobrog 
primjera ostalima, zakon poštivanja svetog bogoštov- 
lja prema Svevišnjemu Tvorcu duše i tijela našega, 
te napokon ista naša duhovna korist, Jer — kad se 

u tome dobro vježbamo — to isto točno izvođenje bit 
će jedno snažno pomagalo za našu unutarnju pobož- 
nost, a nemar u službi Božjoj ne može izazvati obilje 
Božjih milosti niti biti uzrokom savršenije sabranosti, 

Pozornost na smisao riječi ili obreda i treća vrst 
pozornosti, po kojoj naša misao ide na Boga i na ci- 
ljeve molitve, jesu različite vrsti molitve, ali nijesu 
oprečne. U mnogo slučajeva mogu u stvarnosti da 
budu jedno te isto. Mnogo će nam puta sveti tekst 
i obred izravno govoriti o Bogu ili o kojem Božjem 
ili Spasiteljevom Otajstvu. Naučimo se, da nam tada 
sveti tekst proširi i usavrši našu misao na Boga ili 
Otajstvo, na koje osobito svraćamo pozornost; a ova 
misao na Boga neka nam sve svede na neku životnu 
cjelinu. Eto zašto ne moramo (a donekle i nije dobro) 
da svraćamo pozornost na svaku dobru ideju, koju 
nam sveti tekst pruža. Radije nastojmo da se zadr- 
žimo kod smisla jedne riječi, dokle to možemo ili 
dokle nas smisao te riječi pomaže u promatranju naše 
glavne misli o Bogu ili kojem Otajstvu. Vladajmo se 
prema onoj: Non multa, sed multum — ne mnogo 
misli i ideja, već, u koliko nam je moguće, dobro 
jednu samu ideiu. 

Oni, koji moraju moliti božanski Oficij, trebali bi 
u početku nadasve posvetiti svoju pažnju čitanjima 


prvog i drugog nokturna i homilije, ako je vlastita, Na 


taj će se način razum obogatiti svetim idejama. Tako 
se u nama stvara uski duhovni i nadnaravni menta- 
litet i usposobljavamo se, da se lakše i s većim plo- 
dom možemo podati trećoj vrsti pozornosti: proma- 
tranju Boga, njegovih svetih otajstava i Kristovih 
uzvišenih ciljeva molitve i žrtve. 

Treba se još sjetiti, da zajedničku molitvu moramo 
izvoditi propisnom sporošću, a privatnu da ne brzamo 
s neispravnom namjerom, da ćemo poslije dovršene 

molitve imati više vremena za razmatranje ili za po- 
božnije moljenje drugih dijelova molitve. Kao primjer 
može se uzeti tiha sv. Misa. Ne bi bilo ispravno brzati 
sve do kanona, namjerom, da ćemo se duže vremena 
zaustaviti u kanonu. Kanon, doista, zaslužuje neku 
veću pažnju i pobožnost: ali baš zato treba doličnom 
dostojanstvenošću moliti i onaj sveti tekst do Kanona. 
Prvo, jer je sve jedna i povezana cjelina. A drugo, 
moramo se sjetiti, da se do intimne sabranosti dolazi 
ovim putem: s naše strane disponirajući se i sti- 
šavajući srazmjerno sve naše moći, a to biva baš 
umjereno sporim, tihim i pobožnim izgovaranjem pro- 
pisnog svetog teksta i molitava; sa strane Božje: 
do sabranosti se dolazi Njegovom milošću, za koju se 
pripravljamo i koju bar donekle zaslužujemo pobož- 
nim izgovaranjem i dostojanstvenim (bez afektacije) 
vršenjem svetih obreda, 

Napomenuti je, da se na treću: vrst pozornosti 
svodi promatranje onog Sveca ili Blaženika, čiji se 
blagdan slavi u Oficiju toga dana. To može biti misao 
uopće na život toga Božjeg ugodnika ili na njegovu 
karakteristiku, na njegovu posebnu odliku u svetosti. 
a ta je obično ocriana u »molitvi« blagdana (oratio 
festi). Ta ideja može vladati cijelim Oficijem, a čuv- 
stva duše mogu lijepo odgovarati ovoj ideji. Može se 
takodjer — nadasve, ako je koji osobiti Svetac — 
zahvaljivati preko nekog dijela Liturgije (n. pr. preko 
»Veliča« ili »Blagoslovljen« ili preko »Pohvala«) za 
to što se je Bog u tom Svecu proslavio i Crkvi (nama) 
jedan veliki dar udijelio. Jer svaki Svetac jest jedan 
uzor, zagovornik i jedan sjajni član višeg mističnog 
Krista: upopunjava se »mensura plenitudinis Christi 
— mjera punine Kristove« (Efež. 4, 13). Na to nas 
lijepo potiče sv, Augustin: »Si mariyres sequi non 
vales actu, sequere affectu; si non gloria, certe lae- 

titia; si non meritis, votis; si non excelentia, connexio- 
ne« (Sermo 280, c. 6): Ako mučenike (uopće velike 
svece) ne možeš slijediti djelom, slijedi ih čuvstvom; 
ako ne možeš slavom, svakako ih slijedi veseleći o 
s njima; ako ne možeš onolikim zaslugama, slijedi ih 
željama: ako ne možeš onom njihovom veličinom, a 
ti ih slijedi jedinstvom s njima.« m 


Kao što je taj Svetac, koga tog dana slavimo, već 
postigao vijenac slave, tako pobudimo i mi nadu u 
istu pobjedu, te uzmimo odvažno uz istu milost udjela 
u istoj borbi. Svi smo, naime, pozvani, da pravimo 
jednom pratnju Kristu in splendoribus sanctorum, Sve 


nas Krist zove, da nas ovjenča vijencem neumrle 


slave, jer On isti jest vijenac svih Sve- 


taca u quia Ipse est corona Sanctorum omnium“ 
(Liturgija na blagdan Svih Svetaca). 


Iz ovoga, što smo vidjeli o pozornosti, slijede, 
prema nauci Anđeoskog Naučitelja, dvije općenite 
pouke: 1. Ako smo nehotice bili rastreseni (i to 
valjda koji put i veći dio molitve), ne smijemo se 
uznemirivati, kao da bi naša molitva bila uzaludna. 
Ne. To nije ispravno. Istina je, naprotiv, da je naša 
molitva bila djelo Bogu ugodno i nama-za nebo za- 
služno, a ono, za što smo molili — ako nema drugih 
zapreka — postignut ćemo. Sveti Toma, naime izri- 
čito govori, da se za zaslugu i isprošenje milosti, koju 
u Boga prosimo, ne traži nužno sabranost preko cijele 
molitve, već je dovoljna dobra nakana učinjena na 
početku molitve i dobra volja ustrajati u sabranosti 
i nigda se svojevoljno ne rastresti, Za ovo je do- 
voljna ona prva nakana, na koju Bog 
glavnopazi — veli sv. Toma (»... sufficit prima 


intentio, quam Deus principaliter attendit« 2. 2 
83, a. 13). dai 

2, Ako nas nauka sv. Tome s ove strane tješi, ali 


nas zato s druge pobuđuje na oprez, da svim silama 
nastojimo biti sabrani preko cijele molitve: inače naša 
molitva ne će imati onaj treći učinak, koji se zove 
»duhovna hrana duše« (»spiritualis refectio mentis« 
ibid.). To znači, da će naša usmena molitva biti za- 
služna za nebo i uspješna za ono, što prosimo od 
Boga, ali, da će naša duša, naš razum i srce, izići iz 
molitve bez svijetla Božjega i bez žara ljubavi, onako 
— ili skoro onako — suhi i neraspoloženi kao šio 
smo tu molitvu i započeli, Ako li se pak dogodi, da 
mi zbiljski nastojimo oko savršenostii pre ko- 
dnevne sabranosti, a da se za molitve ipak 
moramo boriti s nesvojevoljnim rastresenostima: tada 
sačuvajmo mirnoću srca i lagano odbijajmo tuđe mi- 
sli ustrajući u molitvi. Znak je to samo kušnje. Ustra- 
jemo li do konca određene molitve bez nervoze, a u 
miru srca i u odanosti prema Bogu: dobar je Bog, i 
On će tu suhoću sigurno nadoknaditi. To može biti 
pri koncu same molitve u najkraće vrijeme (Bog nije 
vezan za vrijeme!), ili za vrijeme koje druge pobožne 
vježbe: za svete Pričesti, Mise, Pohoda, duhovnog 
štiva, a možda i za vrijeme kojeg najobičnijeg svagda- 
njeg posla, 

Iz svega ovoga slijedi, da u svakom slučaju treba 
da se u početku molitve upravo svim silama što po- 
božnijom nakanom (intentio) i pozornošću (attentio) 
nastojimo sabrati i sveto započeti molitvu, prema 
jednoj od već izloženih vrsti pozornosti, Za vrijeme 
molitve subzijajmo svaku vanjsku rastresenost, kao 
što bi na primjer bilo radoznalo gledati oko sebe ili 
tko u crkvu dolazi ili odlazi. U neko određeno vri- 
jeme (n. pr. na »Slava Ocu« u Rozariju ili u Oficiju) 
sabrati se ili — ako smo već sabrani — oživjeti našu 
pozornost. Dobro je još, prema različnim prigodama, 

pomoći se — ako trebamo — kojim vanjskih sred- 
stvom, Tako na primjer možemo češće ili trajno gle- 
dati na Svetohranište ili pomisliti na stvarnu prisut- 
nost Spasiteljevu u presvetom Otajstvu; ili gledati, 
odnosno češće pogledati, na koju pobožnu sliku bilo 
izloženu na oltaru bilo da je mi sami držimo u našem 
molitveniku ili breviru na protivnoj stranici, gdje tada 
čitamo, Ovo nas može silno pomoći, držeći našu ma- 
štu na uzdi, spriječavajući našu vanjsku radoznalost 
i time uklanjajući barem djelomične i neposredne 
uzroke rastresenosti, Osim toga olakšat će nam naše 
nastojanje da dođemo do svetih misli i pobožnih čuv- 
stava: i time će olakšati ili usavršiti našu unutarnju 
to jest onu pravu pobožnost duše i čitavoga bića 
našeg, 

Tada će naša usmena molitva postignuti sva tri 
svoja glavna uspjeha, Bit će djelo nama za nebo, za 
svu vječnost zaslužno: bit ćemo za jedan — barem 
najskromniji — stupanj bliži svome Bogu kroz svu 
vječnost! Naša molitva bit će sredstvo veoma uspje- 
'šno za postignuće prošenih milosti: nama, crkvi i 
čovječanstvu, za koje molimo. Konačno: naša će 
usmena molitva biti neko razmatranje o Bogu, neko 
uzdignuće duha i srca k Bogu, Ona će biti prava 
nadnaravna hrana i okrepa naše duše: jer po njoj 
prelazi u naše biće jedna čestica svijetla, ljubavi i 
jakosti Svevišnjega. 


Zašto? — Jer je u toj m. naš duh dirnuo 
Boga! 


Dr. O. Dominik Budrović, O. P. 

Težnja prama savršenstvu 


1 Težnja za savršenošću ne mora se 
osjećati 


Ljubav k Bogu, u kojoj je naše savršenstvo, jest 
nutarnje čuvtsvo naše volje. Ali ono se često preli- 
jeva i u našu nižu, osjetnu narav. Tada mi ljubav k 
Bogu i osjećamo kao neki mir i neku radost u Bogu 
ili kao težnju za Bogom i savršenstvom. 


Ljubav k Bogu osjećamo kao smirenje i radost u 
Bogu: radujući se nesamo Njegovoj savršenosti i bla- 
ženstvu, što ga On uživa; nego i onoj ljubavi, kojom 
nas prati; Njegovoj pomoći kojom nas potiče na do- 
bro; duhovnom sjedinjenju s Bogom i milosnom sta- 
novanju Njegovom u nama. 


Ali mi sada ne gledamo Gospodina licem u lice; 
ne posjedujemo Ga tako, da Ga ne bismo mogli izgu- 
biti; niti Ga uživamo potpuno — kao što sveti u 
nebu. Zato i ljubav k Bogu ne osjećamo toliko kao 
smirenu radost u Bogu, nego više kao težnju za 
Bogom, kojega želimo postići i kao težnju za savrše- 
nom ljubavi, kojom najpotpunije postizavamo Boga 
za života i u vječnosti. — Ova osjetna težnja za 
Bogom i savršenstvom podupire unutarnju težnju 
naše volje, kao što jeka popunjuje naš poklik. 

Naša volja ne odazivlje se svaki put našim sjetil- 
nim čuvstvima. Štaviše, volja može činiti protivno 
onome, na što je strasti pozivlju i vuku. Slično i unu- 
tarnja čuvstva volje n. pr. kajanje, savršena ljubav 
ne odjeknu svaki put u nižoj, osjetnoj naravi, Tako 
često ne osjećamo nutarnje težnje za Bogom i savr- 
šenstvom, Ne osjećamo je često ni onda, kad je ova 
težnja jača od naših strasti i kad je sposobna činiti 
velika djela i žrtve za Boga i bližnjega. 

HUčemujetežnjazasavršenstvom. 


Mi ovdje govorimo samo o unutrašnjoj težnji za 
savršenstvom, koja se nalazi u volji i koja se ne mora 
osjećati. Ova težnja je najnaravniji pokret aktivne 
ljubavi k Bogu za života. Zato je prvo i glavno sred- 
stvo, koje služi našem usavršenju, ' 

Prema njezinom korjenu i bivstvu ovu težnju za 
Bogom i savršenstvom zove sv. Pismo »ljubavlju« 
(Otkr. 2, 4) »ljubavlju, koja nas sili« (2 Kor 5, 14.) — 
Prema onome, kako se težnja. za savršenstvom javlja 
u našem srcu, veli sv, Pismo da: »tražimo Boga« (Dj. 
17, 27.), želimo biti s Kristom (Fil, 1, 23; 2 Kor, 5, 9.), 
»uzdišemo za djetinjstvom Božjim i za oikupljenjem 
svoga tijela« (Rim 8, 23.), »tražimo ono, što je gore« 
(Kol. 3, 1), »težimo za posvećenjem« (Žid 12, 4.), »za 
savršenstvom« (Fil 3, 12.), »za ljubavlju i krepošću« 
(1 Kor 14, 1.) i »za dobrotom« (Gal 4, 13.) da »ustra- 
jemo u vjeri« (Dj. Ap. 14, 21.), »u nadi« (Žid 10, 23.), 
»u milosti Božjoj« (Dj. Ap. 13, 43.) — U koliko se pak 
težnja za savršenstvom opaža u našim vanjskim dje- 
lima zove ju sv, Pismo: »revnost u djelu Gospodnjem« 
(1 Kor 15, 58, »vjernost zapovijedima Božjim« (Sir 2, 
12.) »savjesnost« (1 Pr. 2, 19), »vjernost progonima« 
(Mat 10, 22), »neutrudivost u dobru« (Sol 3, 13.), 
»vjernost do smrti« (Otkr 2, 10.). 


Kako iz svih ovih izraza sv, Pisma vidimo, težnja 
za savršenstvom nije u samim pobožnim uzdisajima, 
željama i odlukama, nego u revnom vršenju volje 
Božje djelom i trpljenjem. Ova težnja sabire sve naše 
sile duševne i tjelesne u radu oko našeg usavršenja. 
Svladava strasti, zle navike, sklonosti i sve druge 
zapreke, U prilikama i neprilikama života vježba po- 
trebne kreposti, Zato rabi ona sredstva, koja prema 
našemu staležu služe našem usavršenju. 

Neke duše imadu manje, a druge više prilike za 
izvanjska djela. Zato se i težnja za savršenstvom kod 
jednih pokazuje više izvanjskim djelima kreposti, dok 
se kod drugih razvija u unutrašnjim djelima: vjere, 
ufanja, ljubavi, poniznosti, žrtve, svladavanja strasti, 
mašte, volje itd. Gospodin, koji gleda srca i nakane, 
On zna i On će suditi, da li je težnja, što čini ova 
unutarnja i vanjska djela proizašla iz vjere, ufanja i 
ljubavi k Bogu ili iz ispraznog sebeljublja, obzira 
prema svijetu i drugih naravnih razloga. 


HI Ojačajusebi težnju za savršenošću. 
Težnja za savršenstvom nije sama naša dobra 
volja. Težnja za savršenstvom je djelo ljubavi k Bogu, 
koje dolazi od milosti Božje i naše dobre volje. Ja 
imam uz milost Božju sjetiti se dobra 
štogaBoghoćeodmene, da bi u svome srcu 
obnovio dobru nakanu, nakanu ljubavi kao težnju 
ljubavi prema Bogu i savršenstvu. Apostol nas opo- 
minje: »Obnavljajte se uvijek nanovo« misleći i tra- 
žeći, što je volja Božja, što je dobro, što Mu godi, što 
je savršeno« (Rim 12, 2.). — Ako ne marimo za milost 
Božju, koja nas poziva k dobru i ne obnavljamo tako 
nakane ljubavi prepuštajuć se lakim grijesima, ohla- 
đuje u nama ljubav k Bogu i slabi težnja za savršen- 
stvom. Postajemo mlaki. A Gospodin prijeti: »Jer si 
mlak, zato ću te izbaciti iz ustiju svojih« (Otkr 3, 102. 
Naša težnja za savršenstvom bit će 
sve revnija ako spremno primamo ri- 
ječBožju u propovijedi i kršćanskom nauku; u sa- 
vjetovanju, ispovjednoj i društvenoj duhovnoj pouci; 
u razmatranju i duhovnom čitanju. U svijetlu riječi 
Božje upoznajemo sve jasnije, kako su dragocjena 
vječna dobra: Bog, milost, krepost, ljubav k Bogu, 
nebo itd, U težnji za ovim dobrima mi ćemo nadzirati 

i svladavati sebe; živjeti u sabranosti i prisutnosti 
Božjoj, u poslušnosti sv, Crkvi i u apostolatu molitve 
djela i trpljenja — uopće nastojat ćemo oko seilen: 
stva. Riječ dakle Božja, što je spremno primamo os- 
tavlja u duši našoj težnju za savršenstvom. 

Još lakše se javlja u nama ova težnja, ako pro- 
matramo savršeni život Isusa Krista 
pa Blažene Djevice i svetaca Božjih 
Primjeri nas potiču. 

Najsilnije pak raspaljuje se u nama težnja za 
Bogom i savršenstvom, kad dostojno prima- 
mo sv. Pričest. Ljubav Kristova nije tada u na- 
šemu srcu besposlena, On ljubi nas. Time i u našemu 
srcu izaziva titraj ljubavi k Sebi. Ova ljubav nam je 
duhovna slast i radost u Gospodinu, koga imamo u 
srcu, Ali ta ljubav je i težnja za Njim, koji je kod nas 
samo nekoliko minuta, i kojemu radi svoje nevrijed- 
nosti ne možemo ničim uzvratiti. Pa i sama duhovna 
slatkoća u sv. Pričesti brzo prođe, da ostavi u na- 
šemu srcu još veću težnju za Gospodinom, a time i 
težnju za sve većim savršenstvom, za sve savršeni- 
jom ljubavi. | 

Jer težnja ljubavi za Bogom i savršenstvom nije 
samo naše djelo, nego nadasve djelo Božje — treba 
zanju moliti. I Apostol je molio za Filipljane: 
»Molim, da bi vaša ljubav sve više rasla u (vjerskom) 
spoznanju« (Fil 1, 9.), Molimo Te, dakle, nauči nas, 
Gospodine, cijeniti vječna dobra i potakni u srcu na- 
šemu trajnu težnju za njima. 

Konačno: ne smijem držati, da sam težeći za sa- 
vršenstvom već na vrhuncu. I nesavršena ljubav k 
Bogu, kad je revna, teži za savršenstvom aktivno — 
ali nesavršeno. Govorimo dakle i mi sa sv; Pavlom: 
»Nijesam savršen, ali težim za tim«, da to bilo na 
koji način postignem« (Fil 3, 12.). J.F. 

Liturgijski život 
Mistika Korizme 


(Veliki Kristovi tipovi u korizmenoj liturgiji.) 


Dom Gućranger govoreći o mistici Korizme pod- 
sjeća nas kako nam Crkva, da okupi naše misli, stav- 
lja pred oči tri velika prizora, koji će se dan po dan 
odviti do svečanosti Uskrsa, a svaki nam prizor s naj- 
boljom poukom donosi svoja pobožna čuvstva. Naj- 
prije nam govori o židovskoj uroti protiv Krista i o 
njihovom izdajničkom postupanju, koje se ima svršiti 
s velikom dramom Muke, Na drugom nas mjestu litur- 
gijski tekst poziva, da se sjetimo katekumena, koji 
su svoju pouku u kršćanski život svršavali u noći 
Velike Subote svečanim krštenjem. Napokon nam jav- 
ni pokornici, koji su bili na čistu srijedu istjerani iz 
crkve, a izmireni u Veliki Četvrtak, pružaju treći 
predmet za meditaciju. Doista, različiti dijelovi, koji 
sačinjavaju svagdanje mise korizmenih ferija, svi se 
odnose na jedan od ova tri predmeta: Krist Otkupi- 
telj, koji je progonjen od Židova; katekumeni, koji se 
pripremaju na krštenje; javni pokornici, koji u poniz- 
nosti i trpljenju ispaštaju svoje grijehe. 

A Crkva, iza kako nam je na prvoj korizmenoj 
nedjelji po riječima sv. Pavla, dala savjete veliko- 
dušnosti i odvažnosti, u času kad ulazimo u ovo sveto 
vrijeme, prikazuje nam u časoslovu juternje slijedećih 
nedjelja četiri osobe Staroga Zavjeta: Jakova, Josipa, 
Mojsiju, Jeremiju. Oni po okolnostima svoga života 
najavljuju budućega Mesiju, te ih možemo promatrati 
kao tipove Otkupitelja. 

X 

Čitanje prvoga nokturna druge korizmene nedjelje 

izlaže nam početak Jakovljeve povijesti. Svi znamo 

ovaj opis: Izak, osjećajući da mu dolazi svršetak, 
hoće da dade svome starijemu sinu očinski blagoslov, 
zalog nebeskih milosti. Ipak naredi Ezavu, da ga prije 
služi jelom, 

Jakov po opomeni i savjetu svoje majke stavi se | 
na mjesto svoga brata. Dok je ovaj pošao da traži 
izvrsnu divljač, mlađi je sin donio patrijarhi jelo, 
koje je Rebeka sasvim brzo pripravila. Izak je skoro 
slijep i odviše star, pa ne će ništa ni slutiti, 

Međutim Jakov, u času kad se je imao pojaviti 
pred svojim ocem, pobrine, se, da pokrije ruke i vrat 
dlakama kozlića, koje je ubio, jer je njegov brat 
»imao rutavo tijelo«; ova prividna prijevara savršeno 
uspije: »Glas je istina glas Jakobov, ali ruke, ruke 
su Ezavove«, reče Izak i svečano blagoslovi svoga 
mlađega sina mjesto starijega. 

»Ako pažljivo i vjerno promotrimo ono, što je 
Jakov učinio po nagovoru svoje majke, da prevari 
svog oca, čini se, da to nije laž, nego tajna... Ako 
se uporedi ovaj čin s onim radi kojega je učinjen: 
kože kozlića predstavljaju grijehe, a Jakov odjeven 
ovim kožama slika je onoga, koji nemajući grijeha 
nosi grijehe drugih.« 

Tako se izrazuje sv. Augustin tumačeći tekst Ge- 
neze, koji smo u kratko izložili. Jakov je tip Kristov. 
Riječ se je utjelovila, uzela skromno obličje ljudske 
naravi, uzela oblik roba i postala slična ljudima i 
pokazala se pod oblikom čovjeka (Fil. 2, 7). Tako se 
Sin Božji pokazuje pred svojim Ocem, združen s 
$rešnim naraštajem, postavši odgovornim za naše 
grijehe, da nas učini dionicima svojih muka, I Ocu 
se sviđa ova žrtva, prima ovu zamjenu, ovu solidar- 
nost: postavio je na njega grijehe svih ljudi (Iz, 55, 
6), uništio ga je radi grijeha svoga naroda (Ib, 8), 
učinio ga je grešnim za nas, da mi postanemo u 


83 


Njemu pravedni pred Bogom (Il. Kor. 5, 21). I na- 
pokon sjedinjeni zauvijek s njime (Rim. 5, 10) bla- 
goslovio nas je... Blagoslovio nas je u Kristu sa 
svakim duhovnim blagoslovom... u njemu imamo 
otkupljenje po njegovoj krvi stečeno, oproštenje gri- 
jeha po bogatstvu milosti, koju je Bog obilno izlio 
ona nas (Ef. 1, 3). 

Crkva nam nalaže, da u trećoj nedjelji čitamo 
povijest Josipovu. Slušajmo Dom Gućrangera, koji 
nam tumači ovo mjesto i iz njega izvodi mistično zna- 
čenje: »Josip je predmet. zadovoljstva svojega oca 
Jakova, koji u njemu vidi sina svoje omiljele žene 
Rahele, i koji ga ljubi radi njegove nevinosti. Proročki 
su sni najavili buduću veličinu ovoga djeteta; ali on 
ima braće; i ova braća, tjerani crnom zavišću odlučili 
su da ga pogube. Ova bezbožna nakana nije se pot- 
puno ostvarila, ali se je u stalnoj mjeri ispunila; Josip 
više ne će vidjeti zemlju, u kojoj se je rodio. Bio je 
prodan stranim trgovcima; naskoro crna tamnica po- 
stade njegov stan, ali odatle izlazi da diktira zakone 
ne u kananejskoj zemlji, koja ga je potjerala, već u 
poganskom Egiptu. Ovaj neznabožački kraj, koji je 
bio zapao u najužasniju glad, po njemu nalazi obilje 
i mir; i braća Josipova, da sami ne poginu u kraju, 
iz kojeg su ga potjerali, bili su primorani otići u 
Egipat i tražiti milost u onoga, koji je bio njihova 
žrtva. Tko ne vidi u ovoj divnoj povijesti sliku našega 
božanskoga Otkupitelja, Sina Božjega i Marijina, iz- 
vr&nuta zavisti svoga vlastitoga naroda, usprkos pro- 
ročkih znakova, koji se sve do posljednjega na njemu 
ispunjaju? Njegova smrt bila je odlučena kao i Josi- 
pova; kao i on nedostojno je prodan. Prolazi kroz 
sjene smrti, da se zatim opet pokaže pun slave i moći. 
Ali ne pokazuje više Izraelu znakove svoje osobite 
ljubavi; obratio se je k Poganima i od sada boravi 

s njima, Tamo će potomci Izraelovi dolaziti da ga 
traže, kada će, u želji da napokon zasite glad, koja 
ih muči, pristati, da ga priznaju za pravoga Mesiju, 
Isusa iz Nazareta, svojim Kraljem, kojega su propeli.« 

Mojsijeva povijest, od koje u nedjelju »Laetare« 
čitamo neke dijelove pruža više slika sa životom i 
poslanstvom Kristovim. 

Mojsije je oslobodio Izraelce; izveo je svoj narod 
iz Egipta, zemlje ropstva i doveo ga u obećanu zem- 
lju. Bio je uz to Zakonodavac, kojega je Bog odabrao, 
da proglasi Zakon. Poređenje je očito. Mesija, spa- 
sitelj ljudi, oslobodio nas je od jarma Sotone, od 
vlasti smrti i opet nam je otvorio vrata neba, po svo- 
jem djelu otkupljenja. K tome je učinio, da spoznamo 
novi Zakon, kojega prvi nije bio nego slika. Druge 
još okolnosti iz života Mojsijina zaslužuju, da budu 
istaknute: prolaz preko Crvenoga Mora je slika Kršte- 
nja, po kojemu ulazimo u život milosti, početak života 
slave; Mana, kruh, koji je sišao s neba je slika Euha- 
ristije, kojom se hrani narod u pustinji. Mjedena 
zmija podignuta na stupu u doba ognjenih zmija, 
predstavlja samoga Gospodina koji je uzeo ovo djelo 
i od njega učinio simbol očišćujuće jakosti Križa. Na+ 
pokon ustanova Uskrsa i Duhova primaju u Novom 
Zakonu svoje puno značenje. 

Kršćanska je predaja u proroku Jeremiji rado 
pripoznala jednog od ljepših Kristovih tipova, »Pret- 
stavlja Gospodina Spasitelja«, piše sv. Jeronim. Isto 
tako znademo, da.su Židovi suvremenici Isusovi često 
puta mislili, da je on oživjeli Jeremija (Iv, 1, 21). 
Doista, život je njegov mnogo sličan životu Spasitelja, 
Čovjeka bolova. Njegova je misija bila nezahvalna: 
bio je nazvan prorokom božanske pravde; narodu 
objaviti zločine, najaviti kazne, koje ga čekaju, to je 
bio redoviti predmet njegovih govora, Tako je bio 

izvrgnut mržnji, progonstvu onih, na koje se je obra- 
ćao; u njegovu proroštvu stalno se nalazi aluzija na 
prigovaranja, na uvrede, koje je primao, Crkva čini, 
da čitamo ove tužbe i ove prijetnje u vrijeme Muke 
.i stavlja ih na usta Krista, koji trpi i koji je progonjen. 

Napokon stara predaja, koja se oslanja na crkvene 
pisce, pripovijeda, da su prorokovi neprijatelji, ne- 
sposobni da snose njegove prijekore, koje su u istinu 
zaslužili, kamenovali ga u Taphnis-u. I ova okrutna 
smrt nevinoga i odvažnoga Apostola istine, koju su 
mu pripravili njegovi vlastiti sugrađani, još ga više 
približuje Bogu-Čovjeku, kojega su propeli ljudi nje- 
gova plemena, jer nijesu mogli podnijeti da čuju 
osudu njihova licemjerstva i oholosti. 


s 
>< 


Dodir, koji kroz Korizmu imamo sa svetim oso- 
bama Staroga Zavjeta, o kojima smo našim čitao- 
cima govorili, pobuđuje u nama osjećaje skrušenja i 
ljubavi prema Našem Gospodinu. Pokazujući nam ih 
za vrijeme ovih sedmica priprave na Uskrs, Crkva 
hoće, da nam govori o Otkupitelju, čigove su oni bili 
slike. Predmet našeg razmatranja, inspirator naših 
misli i naših čina za vrijeme Korizme mora biti po- 
kora, ispaštanje grijeha i unutarnja obnova. Ali, do- 
minirajući sa svim drugim razmatranjima, Krist mora 
nada sve zaokupiti naše misli i naše srce, Krist Spa- 
sitelj, koji za nas trpi. Slušajmo ove velike riječi, koje 
je sv. Leo Papa upravio Kršćanima svoga vremena, 
da ih potakne za vrijeme svete Korizme na proživlja- 
vanje tajne Muke u svojemu životu: »žar naše pobož- 
nosti mora se uvećati ovih dana, koji su tako blizu 
neizrecivog otajstva, po kojemu nam se Božje milo- 
srđe udostoji dati S razlogom su Apostoli, poučeni 
od Duha Svetoga, naredili postove strože nego u 

ijedno drugo vrijeme, da bi nas učinili dionicima 
križa Isusa-Krista, da bismo ga slijedili barem u 
nekojemu od onih djela, koje je za nas učinio; jer, 
kako kaže Apostol: Ako s njime trpimo, s njime ćemo 
biti proslavljeni (Rim. 8, 17). Jer tkogod u istinu su- 
djeluje u Muci našega Spasitelja, ima pravo na bla- 
ženstvo, koje je obećano njegovim sljedbenicima.« 
(Govor o Korizmi). 
Dom I. Bodart. 


Sveto proljeće 


Središte kršćanske liturgije je Uskrs. Liturgijski 
pokret koji se sve više širi ide za tim da vjernici u 
prvom redu shvate značenje Uskrsa. Misteriji Uskrsa 
su živi izvor iz kog izvire postanak, bit i razvitak 
čitavog liturgijskog života. Svaki drugi izvor nije 
bistar. Kad mladi liturgijski pokret uspije da vjer- 
nicima obnovi, plastički oživi liturgiju Uskrsa, on je 
već postigao cilj svoga programa. Najveći blagdan 
Crkve (sollemnitas sollemnitatum), centralna točka 
crkvene godine nije još prikazan zasebno u svom 
njegovom sjaju i značenju: Izgleda kao da je korizma 
nešto zasebna, a opet Uskrs za sebe. Nekima je draga 
korizma zbog dramatskih prizora Muke, zbog po- 
božnosti žalostima Marijinim, zbog neke tuge i tra- 
gičnosti, zbog Jeremijinih lamentacija, zbog Božjih 
grobova i procesije Velikog Petka u noći, Nema sum- 
nje da su sve to lijepe stvari, pobožne i drage, Pune 
folklora i osjećaja narodne duše. Svaki narod dao je 
ovim funkcijama neki svoj naročiti karakter i pečat. 
Ima vjernika, kojima je liturgija Velikog Petka po- 
sljednji cilj korizme. Misle da je s tugom Velikog 
Petka sve svršeno. I zbilja za njih svečani slavospjev 

»Exultet«, najradosnija pjesma i uvod u puninu 
uskrsnog veselja nema odjeka. Dođe Uskrs, a oni i 
dalje ostaju žalosni, pa nije čudo da se uvriježila iz- 
reka, koja je postala popularna, naime da Uskrs nije 
kao Božić u smislu veselja i radosti. Koliko nesvi- 
jesne i nehotimične zablude! Razlog tome je jedino 
nepoznavanje liturgije, 

Ako želimo da kršćanskom narodu osvježimo 
naravnost i stvarnost svetih vremena, liturgiju svih 
blagdana, posebice Uskrsa treba da nanovo i na novi 
način protumačimo njihov smisao, i to kršćanski i 
crkveni. Našem vremenu fali mira i veselja, Opažaju 
se pokreti za duhovnim životom. Čuju se uzdasi i 
čežnje ljudi naših dana za veseljem, Tko će nam dati 
to veselje? Kršćanski Uskrs! Nedavno je njemačka 
katolička omladina  uskliknula:  »Povratite nam 


Uskrs! Povratite nam uskrsnu vjeru, uskrsnu nadu, 


uskrsno veselje, te bitne oznake pravog kršćanstva!« 
Taj poklik njemačkih katoličkih omladinaca je 


poklik čitave mladeži svijeta, koja čezne za vese-. 


ljem, a ne zna gdje će ga naći. Izgleda nam da čitavo 


čovječanstvo, ispaćeno i izmoreno kliče sa Crkvom: 


Na gozbu Kralja Jaganjca 
U bijelom ruhu idimo | 


Da budeš vazda, Isuse, 
Veselje naše uskrsno! 


Kršćanski život napokon se osniva, usavršuje i 
razvija u Misteriju smrti i uskrsnuća Isusova. Cijela 
askeza (vježbanje duha) u Novom Zavjetu po rije- 
čima sv. Pavla nije ništa drugo već osjećanje Uskrsa, 
to jest sudioništvo vjernika u onome što manjka Muci 
Kristovoj: »ispunjavam ono što fali mukama Kristo- 
vim«. (Kol. 1, 24). Jednu veliku prazninu, što se osje- 

ćala u liturgijskoj literaturi upogled stvarnog prika- 
zanja uskrsnog Misterija ispunila je u punoj mjeri 
knjiga Hermanna _ Franke-a: »Uskrsno 
Proljeće«, koja je zapravo instinski odgovor že- 
ljama njemačke katoličke omladine kao i svjetske 
omladine organizirane u redovima Katoličke Akcije. 
U toj knjizi sve je lijepo. Sve je okrenuto prama 
Uskrsu »ventura mysteria«. Korizma ima svoj smi- 
sao u uskrsnom veselju, u blagovanju Euharistije, u 
obnovi krsnih zavjeta, u duhovnom postu, u očeki- 
vanju svetih uskrsnih blagdana. Već je sv, Benedikt 
u svojoj Reguli naredio monasima »da očekuju sveti 
Uskrs sa svim veseljem duhovne žudnje«, a stare 
liturgijske molitve spominju veselje kao plod svetog 
korizmenog posta (Jejunia sacra nos laetificent). Sv. 
Ambrozije je govorio vjernicima, da za vrijeme ko« 
rizmenog posta ne budu melanholični ni žalosni »jer 
bi izgledalo kao da su žalosni zbog spasenja svoje 
duše. Tko je žalostan nikada ne prima krunu (na- 
gradu), jer nikome ko je žalostan ne pristoji se svet- 
kovanje pobjede (Uskrsa)«. Korizma nije liturgijsko 
vrijeme zasebno, već dio uskrsnog vremena, Ona je 


za prvih sedam vijekova kršćanstva (dok je bio u ' 
praksi katehumenat) bila u punom smislu riječi pri“ | 


prava za primanje sv. krštenja. Danas ona to nije u 
realnom smislu, jer se mi kao djeca krštavamo. Ali 
korizma mora da nam bude spomen na naše kršte- 
nje. Pravo, iskreno sjećanje na dan, kad smo primili 
sakramenat sv, krštenja može nam uistinu probuditi 
kršćanski život i dati mu veći zamah, te djelovati da 
postanemo uskrsni ljudi. Premda napredujemo u go- 
dinama, treba da ostanemo u duhovnom smislu 
djeca i da to naše djetinstvo nikada ne izmjenimo, 
Samo kršćanin može biti optimista. Taj optimizam 
nije infantilan ni fantastičan, On je realan jer se te- 

dra 


melji za uvijek na uskrsnoj pobjedi Spasitelja. Sudje- 
ljujući dostojno sa Crkvom u uskrsnim tajnama, su- 
djelujemo istodobno i u slavnoj moći našeg uskrsnu- 
log Gospodina. 


Hermann Franke u posebnom poglavlju govori o 
uskrsnom proljeću (Ver Sacrum). Priroda se budi na 
novi život. Toplina, svjetlost, zelenilo oživljuju čo- 
vjeka. I čovjek čezne za novim i izlazi iz kontempla- 
tivne zimske usamljenosti da se ogrije na zrakama 
proljetnog sunca, da se okrijepi mirisom zemlje tople 
i probuđene, Svi stari narodi slavili su s velikim sve- 
čanostima i s religioznim cerimonijama početak pro- 
ljeća. Primitivni narodi bili su usko povezani sa zem- 
ljom i gledali su u zemlji, u svakoj njezinoj promjeni 
jedno božanstvo. Nadasve je bilo čašćeno božanstvo 
proljeća pod raznim formama i ritualnim žrtvama, 
Najveći rimski pjesnik Horacije spjevao je himan pro- 
ljeću. Veselio se, kitio je čelo sa cvijećem, dizao je 
čašu falernskog vina, žrtvovao je kozlića proljetnom 
bogu Faunu, Ali to veselje nije bilo ni pravo ni trajno. 
U tom veselju bilo je i tragičkih nota. Proljeće će se 
vratiti, a čovjek? Doći će »blijeda smrt« (pallida mors) 
koja s jednakom intrazigentnošću kuca na vrata siro- 
mašne kolibice kao i utvrđenog dvorca knezova, Noć, 
Manesi (bogovi pokojnika, božanstva podzemlja), 
maglovito progonstvo Plutona otvaraju se pred očima 
pjesnika u opojnom sjaju proljeća, Pjesnik poganske 
duše u svojem najvećem zanosu nije mogao sačuvati 
zadovoljstvo. Ipak se sjetio, da sve ono što je zemalj- 
sko, da je relativno. Ni Faun nije moćan prama ža- 
lovitim sjenama Plutona. Kod starog poganskog svi- 
jeta vidi se tragedija čovjeka, koji još-nije bio otkup- 
ljen. Pogani su uživali u prirodi, u prirodnim fenome- 
nima, ali samo figurativno i simbolički. Nisu poznavali 

bitnost stvorenoga, naime da je priroda zemaljska 
samo slika i alegorija jedne veće, uzvišenije prirode. 
Sa dolaskom Krista čitava je priroda dobila drugi 
ritam. Nesamo čovjek,' već i mriva priroda bila je 
otkupljena. Po konceptu Sv. Pavla čitav kozmos dobio 
je plodove Kristovog spasonosnog: djela. Sve zemalj- 
ske realnosti, svi elementi prirode bili su obuhvaćeni 
zajedno u posvećenju danom svijetu od Otkupitelja. 
Ovi elementi postali su u sv. sakramentima simboli i 
vanjska obilježja samog Kristovog života, te sposobni 
da sadrže unutarnju realnost milosti, Na taj način 
slika proljeća kakva se prikazivala imaginaciji starog 
poganskog čovjeka potpuno se izmjenila, Prirodno 
proljeće postaje simbol nadnaravne realnosti, koja je 
život Otkupljenja. 
= Poganski kult proljeća ima svoj nadopunjak u 
kršćanskom svetkovanju proljeća, to jest u Uskrsu. 
Uskrs posvećen sakrifikalnom smrću Kristovom 
jest proljetna svečanost Sv. Crkve. Uskrs prirode je 
samo jedna slaba slika onog pravog Uskrsnuća, da 
naime otkupljeni čovjek opet ožive sa svojim prope- 
tim Gospodinom, pobjednikom smrti. Jedno je »V er« 
(proljeće), a drugo je »Ver Sacrum« (sveto pro- 
ljeće), Kršćanska starina znala je dobro razlikovati 
proljeće prirode od proljeća spasenja. Kod Sv, Otaca 
izražena je misao uskrsnog proljeća. Sv. Oci govore 
da se uskrsni misteriji svetkuju upravo u doba kad 
se priroda preporađa uče nas da se proljeće prirode 
savršeno podudara sa svetim proljećem u Kristovim 
Misterijima. Zelena priroda je okvir našega Uskrsa. 
Sve cvjeta kao da hoće svojom krasotom nakititi »ve- 
liki dan«. Sv. Ćiril Aleksandrijski s osjećajem savr- 
šenog helenskog veselja raduje se svijetu koji se pre- 
porađa, raduje se suncu i zelenilu planina i dubrava. 
Sve je probuđeno, ali treba oživiti ljudsku prirodu, 

kraljicu svega stvorenoga. To nam pruža Uskrs: »Do- _ 


šlo je duhovno proljeće i za nas, proljeće koje nas od 
prirodnih ljudi stvara duhovnima«, U starim litur- 
Sijskim knjigama ovako je definirano proljeće: obnova 
po sv. krštenju i po Isusovom Uskrsnuću, Veliki Sv. 
Ambrozije, pjesnik Aleluje, govori: »Kao što u pro- 
ljeću nadolazi rođenje prirode tako po proljeću ozna- 


čuje se »preporod«, koji se zbiva u spasonosnom do- 


gađaju Uskrsa.« Sv. Zenon, biskup Verone tumači 
ovako novokrštenicima Uskrs: »Osvanuo je vječni dan, 
u kojem pire proljetni povjetarci svladavši melanho- 
liju studene zime, Livade se zelene, miriše cvijeće raz- 
ličito po vrsti, koji i mirisu, ali sve su to plodovi jedne 
identične generacije. Ko ne vidi da se sve to slaže 
savršeno sa nebeskim otajstvima. Sveto proljeće je 
zdenac Krštenja, iz kojeg se rađaju naši dragi neofiti, 
Novokrštenici (neofiti) su cvijeće Crkve, koje miriše 
božanskim mirisom njihove blažene vjere, različito, 
ali sjajno zbog istog porijekla.« 

Kršćani prvih vijekova, izobraženi u kulturi grčko- 
rimskog svijeta imali su osjećaja za prirodu, za pej- 
saž. Kršćanstvo nije uništilo smisao za prirodu, za 
životno veselje. Ono je sve to oplemenilo, usavršilo, 
posvetilo, Uskrsna Liturgija puna je života i veselja: 
Ona je panegirik prirodi nebeskoj i zemaljskoj, Samo 
mi moderni ljudi više ne razumijemo taj svijet simbo- 
lizma. Ne razumijemo ga zato, što se ne trudimo da 
ga poznamo, 

»Ovo je dan što ga je učinio Gospodin. Radujmo 
se i veselimo se u njemul« Koji je to dan? Uskrs! Po- 
četak našeg života. Zora Onoga, koji je rekao: »Ja 
sam svjetlost svijetal« Uvijek je stvarna i spasonosna 
drevna molitva Sakramentara Gelazijeva za Uskrs: 
»Da bi tvoj narod, Gospodine, preporođen u mladosti 
duha mogao uvijek dizati se u radosti i kao što je 

prije živio u žalosnoj starosti grijeha tako neka se od- 
sada veseli što je ponovno postavljen u svojem drev- 
nom sjaju.« 


Dr. Ivan Delalle 


Uzori 


Od profesorske stolice do samostanske 
ćelije 
Religiozni put Vladimira J. Pečerina 
(15. VI. 1807.—17, IV. 1885.) 
1.: Prije obraćenja 
1, 


Niko dakle nije razumio njegove duše potpuno i 
do kraja: niti ruski pisac-emigrant Aleksandar J. 
Herzen (1812—1870), koji ga je poznavao lično, niti 
veliki Fjodor M. Dostojevski (1821—1881), koji ga 
spominje u glasovitom svojem romanu »Bjesi« (»Zli 
duhovi«), niti napokon, povjestničar ruske književ- 
nosti Mihajil 1, Geršenson (1855—1821), koji je na- 
pisao čitavu knjigu o Pečerinu, Svi su ovi majstori- 
umjetnici ruske riječi jednostrano i svaki sa svog 
ličnog gledišta prosuđivali ličnost i životno djelo 
znamenitog ruskog konvertite, 

Radi čega, uza svu svoju nesumnjivo veliku ta- 
lentovanost i pronicavost, svi ovi pisci nijesu mogli 
prodrijeti u dubinu duše Pečerina? Mislim, da je to 
bilo zbog toga, što je on bio uslijed čitave svoje psi- 
hičke skladnosti i toka misli, potpuno nerazmjeran 
njihovu shvaćanju i njima lično, osobito poslije svoga 
obraćenja k Bogu. Sudeći o njemu i o njegovim 
sklonostima i težnjama oni su zaboravili, da nije mo- 

guće nebesko mjeriti zemaljskim mjerilom, I još 
jedno: nikad ljudi, koji su zaglušeni zemaljskom bu- 
kom političkih strasti, nijesu u stanju razumjeti ne- 
beskog mira i beskrajnog radovanja u Gospodinu 
Bogu. 

Veliki dio svog dugotrajnog života Pečerin je 
. posvetio Irskoj. Zbog čega se to tako desilo? To 
nikako nije bila slučajnost. U Irskoj vidimo neku 
harmoničnu sintezu katoličkog poznavanja Boga i 
nacionalnih težnja prema slobodi, Radi toga je Irska 
bila osobito draga i mila Pečerinnu, čije je srce žu- 
djelo za Gospodinom Bogom, istinom i slobodom. 

Ja mislim, da u nekom smislu Pečerin, koji je tako 
volio Irsku, svoju drugu otadžbinu, ne može biti pot- 
puno tuđ hrvatskomu narodu, Opće poznate su nje- 
gove simpatije prema Irskoj, a u mnogočem para- 
lelni su putevi hrvatskog i irskog naroda, koji su 
toliko privrženi svetoj katoličkoj vjeri i tako vatreno 
teže za nacionalnom slobodom, 

Pečerin nije prekinuo svoje  sinovlje odanosti 
prema velikoj domovini Rusiji, ali je poklonio mnogo 
snage svoga gorljivog duha svojoj drugoj otadžbini — 
Irskoj. U njemu su bile ostvarene riječi mudre la- 
tinske izreke: »Omne solum fortis patria est, quia 
Patris«,y Tako, zaista, svaka je zemlja za snažnog 
duhom i vjerom — otadžbina, jer ona pripada na- 
šemu općemu Ocu. A Pečerin je bio od broja ne samo 
snažnih duhom, nego i upoznao je volju Nebeskog 
Oca i ponizno joj se pokorio. 

»Vita somnium brevis«,., Život je kraći nego 
san, Jest, ali ne samo to. Život je još sličan brzomu, 
prolaznomu i neurednomu snu, Buđenje od ovog sna 

dolazi na početku budućega života, na pragu vječ- 
nosti, 

Naše slabe duše žive u naručju životnog sna. Ali 
Gospodin Bog šalje na zemlju i druge snažne i uvijek 
budne duše, one duše, koje predviđaju svoje veliko 
probuđenje u vječnosti, U njima se skriva težnja za 
istinitim, vječnim životom u Bogu. Zemaljski životni 
san ih mori, i oni vatreno i napeto očekuju radosno 
buđenje. O ovim dušama kazao je divne riječi zname- 
niti ruski pjesnik Mihalij 1 Lermontov (1814—1841). 
Duša je ovih ljudi — žeđa, koja se ne može ugasiti 
zemaljskim životnim pićem... 

»I dolgo na svjetje tomilasj ona, 
Želanijem čudnym poena, 

I zvukov nebes zamjenitj nje mogli 
Jej skučnyja pjesni zemlji«, — t, jest. 

»I dugo je na ovom svijetu mučila se ona ispunjena 
divnom željom, pa nijesu mogli zamijeniti joj zvuka 
nebeskih dosadne pjesme ove zemlje«.., 

Ovdje ćemo u nekoliko riječi ocrtati zemaljsko 
putovanje prubuđene duše Pečerina i to radi toga, 
da kasnije što bolje promotrimo njegov nutarnji 
život. ' 

Vladimir Sergejević Pečerin se rodio u jednoj ne 
veoma bogatoj, ali starinskoj plemičkoj ruskoj po- 
rodici. Mlade je godine proveo na posjedu svoga 
oca, blizu grada Kijeva, Početničku je naobrazbu do- 
bio pod vodstvom prosvjećenog odgojitelja, francu- 
skog emigranta, On ga je pripremio za proučavanje 
sveučilišnih nauka, S izvrsnim je uspjehom svršio 
tečaj filološkog fakulteta u Petrogradskom sveuči- 
lištu, izabravši, kao stručno znanje, proučavanje 
grčke književnosti, Veoma je rano započeo pisati i 
štampati svoja djela, surađivajući u stihovima i u 
prozi u najboljim tadašnjim ruskim časopisima. Po 

svršetku sveučilišnih tečajeva poduzeo je na trošak 
ruske vlade, dugo putovanje u inostranstvo. U svoj- 
stvu ruskog stipendiste slušao je predavanje u Ber- 
linu, iza čega je dugo putovao po Švajcarskoj, bio u 
Austriji, zatim u Italiji i nekoliko mjeseci boravio je 
u Rimu. Poslje trogodišnjeg boravka u inostranstvu, 
vratio se natrag u Rusiju i dobio namještenje kao 
profesor grčke književnosti na sveučilištu u Moskvi. 
Ali je zauzimao katedru samo jednu godinu dana. 
Ostavio je zatim tu dužnost i otputovao iz Rusije po- 
novno u inostranstvo i više se nikad nije vraćao u 
otadžbinu. Vrludajući po Švajcarskoj, Belgiji i Fran- 
cuskoj, Pečerin je mnogo patio od velikog siromaštva 
i oskudice i napokon u Lićge-u stupio u krilo svete 
katoličke crkve i postao redovnik-redemptorista, 
Kao kaznu za samovoljno napuštanje službe, otad- 
žbine, a osobito za prelaz na katolicizam ruska ga 
je vlada cara Nikole I. lišila plemićkog dostojanstva 
i priznala ga izgnanim zauvijek iz Rusije, 

- Dvadeset godina proživio je Pečerin kao redovnik- 
redemptorista, neumorno radeći kao misionar u 
Belgiji, Engleskoj i u Irskoj, pa poslije, po osobitom 
dopustu Svete Stolice, istupio iz reda i dobio jedno 
potpuno skromno mjesto kapelana katoličke crkve 
u bolnici »Mater Misericordiae« u Dublinu. 

Dvadeset i tri godine bio je na ovom mjestu Pe- 
čerin, tješeći patnike, sokoleći klonule duhom i 
prateći svetim sakramentima umiruće, Bio je pozvan 
pred Gospodina Boga u osamdesetoj godini života, 

To su u kratkim potezima etape života Pečerina, 
u koje kad se duboko zamislimo, nehotice će nam 
udariti u oči tri njegova koraka, koja nisu potpuno 
i odjednom shvatljiva. To su — njegov odlazak iz 
Rusije, njegov prijelaz na katolicizam i napokon na- 
puštanje redemptorističkog reda, 

Ali ovi koraci će nam postati potpuno jasni, ako 
uzmemo u obzir izrazitu, dominantnu crtu duhovne 
ličnosti Pečerina, 

Kroz čitav svoj život on je neumorno tražio Boga. 
Za njega su bili potpuno protivni pojmu o Bogu ne- 
pravičnost i ugnjetavanje bližnjeg. On je mislio, da 
su one — pravičnost i sloboda — utjelovljene u 
Gospodinu Bogu, 

U ime Božje istine, pravde i slobode on je ostavio 


“svoju domovinu, koja je živjela u surovo i teško vri- 


jeme cara Nikole I-og u nepravdi i pod nasiljem. 
U ime Božje pravde i slobode duha tražio je istinitu 
vjeru i po Božjoj milosti, našao ju je u katolicizmu. 
Mislim, da su ga slični motivi potakli, da ostavi red 
redemptorista. ' 
U tom redu, Pečerin je našao miran kontempla- 
tivni život. Tu je dakle u prvom redu našao put ličnog 
spasa, Ali njegova je duša težila za podvigom spasa 
— u svijetu, koji bi bio mnogo teži za njega. I još: on 
je htio pomoći bližnjemu, što je također bilo skop- 
čano s poteškoćama, Divan je bio život među zido- 
vima mirnog samostana, ali njegovo je srce tražilo 
ostvarenje težih zadataka za ljubav Gospodina: ono 
ih je tražilo i napokon ih našlo, 
Mnoge strane njegova života osvjetljuju lična priz- 
nanja o njegovu traženju Boga, Božje istine i slobode. 
U vezi s glasovima o njegovu obraćenju, koji nisu 
edgovarali istini, Pečerin je pisao slijedeće: 
»Čudnovati su ljudski pojmovi o tako zvanom 
obraćenju na katoličku vjeru,., Moje je obraćenje 
započelo veoma rano — i to od prvih zraka moga 
razumijevanja, na rođenom zemljištu, u Rusiji, u sa- 
moći, u tišini, napokon u vojsci gdje je služio moj 
otac. Prizor nepravde i strašna nesavjesnost u svim 
granama ruskog života, To je bila prva propovjed, 

koja je snažno djelovala na mene, Čežnja za inostran- 
stvom je obuzela moju dušu od doba samog djetinj- 


stva, »Na Zapad, na Zapad! — zvao me je nekakav 
tajanstveni: glas pa sam pod svaku cijenu otišao na 
zapad«... 


»Katolička je vjera došla kasnije. Ona je bila 
nužna posljedica jednog dugog, logičnog procesa. 
Kažem bolje: ona je bila za mene posljednje sklonište 
poslije sveopćeg sloma evropskih nada«, 

U svetoj je katoličkoj Vjeri smatrao Pečerin jedno 
sigurno utočište u borbi s nepravičnošću i nasiljem. 
S dubokim se osjećanjem vladao prema junaštvu 
poljskog katoličkog svećenstva u njegovoj borbi s 
ruskom carskom vladom, koja je ugnjetavala katoli- 
cizam. »Mislim, da nije moguće naći katoličkih sve- 
ćenika, koji bi bili odani ruskoj autokraciji« — veli 
Pečerin »Ja živo saosjećam s junačkim podvizima i 
patnjama katoličkog svećenstva u Poljskoj: da sam 
ja na njihovom mjestu, ja bi činio ono isto, što i oni 
čine, ako bi Gospodin Bog poklonio meni njihovu 
energiju i vjeru, Ja nikad nijesam mislio, da bi kato- 
lička religija, u bilo kakvoj zemlji, mogla služiti kao 
oslon nasilnoj autokraciji te pomagati Neronu kaž- 
njavati kršćane nepokolebljive u vjeri. Istinita vjera 
je izašla iz sredine naroda, a nije od Cezara, nije od 
judejske aristokracije, već od siromašnih ribara, Ri- 
bar Petar je propovijedao prostomu narodu i uhvatio 
čitav svijet u svoje mreže«, 

Težnje su za božanskom pravednošću dovele Pe- 
čerina do Gospodina te mu otvorila vrata katoličke 
Crkve. »Možda ja još nijesam odgonetao zagonetku 
moga života«, piše on u jednom svojem listu, »To je 
tajna Providnosti. Ali ja volim posljednje riječi ve- 
likog pape Grgura VIL Umirući u progonstvu u Sa- 
lernu, on je kazao: »Ja sam volio pravdu i mrzio ne- 

zakonitost i zato umirem u progonstvu«, Evo epigraf 
za čitav moj život, isto kao i moja epitafija poslije 
smrti«. 

Ova priznanja Pečerina približuju nas k shvaća- 
nju njegova obraćenja u svetu katoličku vjeru. Ali 
razumjeti ga svestrano možemo samo ako pažljivo i 
ustrajno promatramo značajne događaje njegova ži- 
vota, to jest onaj put, po kojemu je vodila Pečerina 
blagotvorna Božja ruka. 

U zoru mladosti Gospodin je Bog poslao Pečerinu 
jedno za njega veoma značajno poznanstvo s poro- 
dicom baruna  Roozenkamptfa, Ovaj ugledni ruski 
pravnik-historičar, kao i njegova gospođa — žena 
rijetke duhovne ljepote i pobožnosti, primili su Pe- 
čerina u svoju porodicu kao domaćina. Ovdje je 
mnogo radio, pomažući starcu-barunu u prepisiva- 
nju starinskih pravničkih akata i historijskog ma- 
terijala. ' 

Jedan put pregledavajući slike, što su se nala- 
zile u kući baruna Rozenkampfa, Pečerin ostade iz- 
nenađen divnom slikom Svetog Franje Asiškog. Nje- 
gova je svetost prodrla u mladu dušu Pečerina i 
učinila da snažnije zakuca njegovo osjetljivo srce. 
To je bio prvi dodir Pečerina s katolicizmom, sa sve- 
tošću katoličkog isposnika, 

Nekoliko je vremena kasnije Gospodin Bog dao 
mladomu Pečerinu kao neko predosjećanje njegova 
budućega redovničkog staleža. 

»Svako jutro«, — spominje Pečerin, — ja bi došao 
u osam ili devet sati, u kabinet baruna Rozenkampfa 
i sjeo bi za moj posao, Preda mnom je bio divni ru- 
kopis iz Carske javne Biblioteke, i to od 10-og ili 

11-og stoljeća. Koliko sam puta nad njim maštao! 
Sam sebi sam zamišljao siromašnog redovnika u 
crnoj mantiji, kako je marljivo izgladio i očistio ovaj 
pergament, da s ljubavlju naslika svaku riječ, svako 
slovo. A međutim oko njega vrije život bez smisla i 
razumijevanja, život Bizanta: denuncijatori i uhode 
lutaju gore dolje. Odigravala su se svakovrsna intri- 
iranja i podvale dvorskih eunuha, generala i jerarha. 
Narod bez nekog boljeg zanimanja, zabavljao se na 


trkalištima,.. A on, skroman trudbenik, sjedi i 
piše... 
»Evo«, — mislio sam, — »evo jedinog utočišta 


od despotizma: zatvoriti se u ćeliju i dovoditi u red 
starinske rukopise ...« 

Ali nije samo ovo jedno mladenačko maštanje o 
samostanskoj ćeliji vladalo srcem Pečerina, Pokatkad 
je on tonuo u predosjećajima drugog svijeta, koji se 
nalazi za granicama našeg zemaljskog života. Ova 
predosjećanja, među ostalim, poticala su ga na pro- 
učavanje antikne tragedije. »Zemaljski život sa svim 
njegovim strastima i uzrujanošću ostaje oirag iza 
nas«, — tako piše Pečerin u jednom od svojih naj- 
ranijih članaka. — »Pred našim očima postepeno 
otvara se novi, divni svijet. Nekakva blaga i mirna 
svjetlost, nekakva sveta tišina opkoljuje putnika. 
Njegovi zemaljski okovi se trgaju, i duh, slobodan 
i krilat, ostavlja zemlju, lebdi i uzlazi u nebeske 
dvore.« 

»Meni se čini«, piše Pečerin na drugom mjestu 
istog članka, — »da vidim, kako se stišava postepeno 
nemir života, kako se sve, što je zemaljsko, raspada 
u prah i kako niče novi divni svijet, koji je obasjajan 
i ogrijan suncem, koje ne zapada.« 

Ispred nas se diže »zastor boljeg svijeta i u da- 
ljini, koja je obasjana krotkim svijetlom, ostvaruje 

se ovo, šta živi ovdje, u dolini stradanja i suza, samo 
kao jedna svijetla ideja — u srcu čovjeka koji je po- 
božan i pun vjere, ufanja i ljubavi.« 

»Moja je duša puna neopisivih slutnja«, — kliče 
jedan od junaka pozorišnog komada »Višnjev vrt«, 
koji pripada peru znamenitog ruskog pisca Antuna P. 
Čehova (1860—1904). Ovake neizrecive slutnje su 
vladale također dušom Pečerina. 

Proživljavajući ova predosjećanja on, mladić, nije 
imao straha od smrti, nego je nasuprot s radošću 
čekao. »Jest, gospodo«,y — piše on u jednom od 
svojih pisama prijateljima, — »to vi ne mislite, ali 
smrt je divna stvar. Obratno, najdosadnija stvar na 
ovom svijetu je država, koja nikad ne umire, kao 
naprimjer, Kina i još čovjek, koji živi poslije pedeset 
godina... « 

Poslije smrti, za kobnim rubom ovog tužnog i si- 
romašnog života — bit će vječni sjaj radosti u pro- 
matranju Gospodina Boga. A ovdje, na tlu bespravne 
i ponižene domovine nema zraka za dušu, koja je 
bez sna i koja teži za nebeskom visinom. 'U ovom 
je pogledu veoma karakteristično oproštajno pismo 
Pečerina, koje je poslao svomu dobrotvoru i prija- 
telju grofu Stroganovu poslije svoga odlaska u ino- 
stranstvo. Tu Pečerin slika stanje svoje duše u času 
svoje odluke. 

»Kad sam prozreo«, — piše on, — »u ovaj grubi 
životinjski život, u ova ponižena bića, ove ljude bez 
vjere i bez Boga, kad sam upoznao ljude, koji živu 
samo radi toga, da bi štedili novac i gojili se, kao 
životinje; ove ljude, na kojih čelu bi bilo uzalud tra- 
žiti žig njihova Stvorca — Boga, tada je moje srce 
utonulo u duboki očaj i neizlječivu tugu. 

»Ja sam postao pravo protivurječje stvarnom ži- 
votu, koji me je okruživao, Ja sam započeo provoditi 

život isposnika. Ja sam se hranio samo kruhom i 
maslinama, a u noći ja sam imao viđenja. : 

»Svako se veče jedna zvijezda zaustavljala pred 
mojim prozorom, nasuprot kreveta: ona je bila mnogo 
sjajnija, nego sve druge. Njezine su zrake milovale 
moj obraz. Ubrzo sam ja odgonetao, da je to ona 
zvijezda, pod kojom sam ja rođen. Bila je divna, ta 
zvijezda! Njezin sjaj mamio me je, zvao, da je slijedim. 

»U jednu od ovih svečanih noći ja sam začuo glas 
moga Boga. Ovaj je strogi i grozni, strašni glas za- 
tresao svim žicama moga srca. Ovaj glas mi je rekao: 
»Šta činiš ovdje? Ovdje nema nikakve budućnosti! 
Ustani! Ostavi svoje rođeno mjesto, zemlju svojih 
otaca, Uzmi u ruku moju svetu zastavu! Uzmi moj 
teški križ i nosi ga, ako to bude potrebno, do same 
Golgote! Ti ćeš pasti, ali tvoje ime bit će upisano u 
knjigu života, između imena mučenika čovječanstva!« 
Ja sam začuo ovaj glas i odlučio... 

»To je bila živa vjera, slijepo, ali nepokolebljivo 
uvjerenje, ono što goni svoje pristaše da umru na 
bojnom polju, na lomači, na stratištu...« 

Pečerin se odlučio... On je ostavio sjajnu pro- 
fesorsku karijeru, ostavio potpuno opskrbljeni po- 
ložaj, odrekao se domovine i počeo lutati po tuđim 
zemljama, zarađivajući sebi prehranu stranim jefti- 
nim lekcijama, a još nedavno su mu riječi slobodno 


tekle iz usta s visine profesorske katedre. Siromah, 


i jadnik, on je bio ostavljen od svih, a da mu kušnje 
dosegnu vrhunac još je bio pokraden od zložinaca, 
koji su mu odnijeli zadnje mrvice .U okolini Liege-a 
on je tad sreo redovnika-redemptoristu. Njegove su 
riječi odlučile sudbinom Pečerina, On se odlučio — 
i sada stupa u samostan. 

Ali to nije bila odluka čovjeka, koji je bio do- 
veden do očajanja. To je bio zadnji korak onoga, 

koji je držao da je religija nad svim. Još je tamo, u 
dalekoj Rusiji, on, mladi sveučilišni đak, pisao: 


Kak solnce v nebesah, stojit vysoko 
Religija nad žizniju zemnoj... 


“ Y dviženji strojnom, svjetloju grjadoju, 
Nad mirom dumy Vječnago plyvut, 
Igrajut pestroju ljudej tolpoju 
I svjet v pučiny vječnosti lijut, — 


I navsegda zemnoje umolkajet, 

I čistyh angelov vazdušnyj stroj 
Vrata nebes pred nami otverzajet 

Pri zvukah arfy, s pjesnju trisvjatoj... 


»Kao sunce na nebu, stoji visoko religija nad ze- 
maljskim životom.., U skladnom kretanju i u svi- 
jetloj pruzi nad svijetom plivaju misli Vječnog Boga, 
one se igraju raznovrsnom i mješovitom gomilom 
ljudi i sipaju svjetlost u bezdan vječnosti. Sve ze- 
maljsko šuti zauvjek i krilata četa čistih Anđela 
otvara pred nama nebeska vrata uz zvukove harfe 
i pjesme Svetoj Trojici...« 

Religija je ona, koja je dovela Pečerina k zidovi- 
ma vječnog Rima, koji je duboko potresao njegovu 
dušu. 

»O Rime, Rime!« — tako kliče Pečerin u svom 
dnevniku, »Ti si jedini cilj i najsjajnija točka moga 
putovanja! Mogu li te zaboraviti? Ako meni nije 
suđeno vratiti se u Rim i dugo živjeti u Rimu, tada 
ja bi htio da umrem u Rimu. Ako umrem u Rusiji, 
molim da ovdje, u Rim prenesu moje kosti...« 

Vječni Rim s njegovim religijozno-historijskim 
uspomenama nije mogao da ne udari žig dubokog 

utiska u srcu onog, koji je još u ranoj mladosti vidio 
svoje određenje za sveti podvig. »Krist nam zapovi- 
jeda, da ostavimo svog oca, majku i braću«, — piše 
Pečerin u jednom od svojih mladenačkih listova. 
»Ali radi čega? Samo radi jedne riječi, radi jedne 
svete misli. Ova misao, ova riječ, ova vjera su stalno 
živi u mojem srcu,,,« 

Divno je djelovanje misli, riječi i vjere Kristove. 
Kroz dugo vremena one rastu, šire se i napokon, 
sasvim ispune dušu vjernog sljedbenika Kristova. 
Isto tako one su zaokupile dušu Pečerina, koji je od 
ponosnog i samosvijesnog mladog naučenjaka postao 
ponizan i siromašan duhom redovnik. Sada bi on 
mogao s potpunim pravom ponoviti riječi, koje je 
kazao u jednoj svojoj mladenačkoj pjesmi; 


»Vy — v potje vašego lica 
»Truditesj vjerno i tjerpite 
»Na nivje Božjej do konca 
»I mzdy zemnoj sebje nje ždite!« — t. j.: 


»Vi morate u znoju svoga lica da vjerno radite i 
trpite na njivi Gospodina Boga do kraja, ne čeka- 
jući sebi zemaljskih nagradal!« 


Odsad će ove riječi biti za Pečerina njegov motto, 
epigraf čitavog njegova života, 


Sergije VI. Štejn, profesor. 


(Nastavit će se) 

Od židovstva preko komunizma 
do katolicizma* 


»Tora (Mojsijev zakon) me nije spasila, nego me 
je samo natjerala da upoznam svoje grijehe«. (Wer- 
fel: »Pavao među Židovima«), 

»Nisam došao da ukinem zakon i proroke, nego 
da ih nadopunim« (Mt 5, 17). 

Moj put iz sinagoge u crkvu zapravo je samo do- 
kaz za ove Kristove riječi, Kad god sam dospjela u 
ćor-sokak, uvijek me je milost Božja pozvala natrag 
da ne izgubim cilj, 

Rođena sam g. 1892, u Amsterdamu. Roditelji su 
mi Židovi, pa sam već rano polazila vjersku školu i 
učila hebrejski da mogu razumjeti Sveto Pismo. 
Majka mi je bila pobožna, odgajala me strogo po za- 
konu starog zavjeta te sam učila obrede kod službe 
Božje, vjerski kult po našem propisu, ali ne radi toga 
da znam, nego da to s ljubavlju i uvjerenjem primim. 

Mojsijeve knjige, koje su se subotom čitale u sina- 
gogi, bile su za me zanimljiva povijest mojeg izabra- 
nog naroda, Majka me je poučavala da budem za- 
hvalna zbog svog porijekla i pripadnosti tom narodu. 
Još više od Mojsijevih knjiga volila sam proročke 
knjige iz kojih se također subotom i blagdanima čitao 
po koji odlomak, Opisivanje Božjeg kraljevstva na 
zemlji gdje Mojsija vlada kao kralj, »janje i lav skupa 
pasu« a »ljudi prekivaju svoje mačeve u plugove«; 


* Franciska van Leer iz Amsterdama je jedna od najintere- 
santnijih obraćenica Evrope. Poslije svoga obaćenja je držala 
niz predavanja po Njemačkoj, Holandiji, Belgiji, Francuskoj, 
Engleskoj, Španjolskoj, Italiji, Poljskoj. Austriji i Palestini. 
Mnogo je govorila o svom obraćenju i o mogućnosti obraćenja 
židovskoga naroda. Sastavila je dvije značajne knjige: »Povi- 
jest jedne duše« i »Prijatelj«. 

»nijedan se narod ne podiže protiv drugoga« i »malen 
dječak sve će voditi«, ovo opisivanje ispunjalo je 
moju dječju dušu dubokim čeznućem za dolaskom 
Mesije. ' 

Pod satovima vjerske pouke, a i kod kuće, često 
sam pitala kad će se sve ovo zbiti, ali me nitko nije 
mogao zadovoljiti svojim odgovorom, O istinitosti ovih 
proročanstava počela sam dvojiti, jer se odgovori 
učitelja i roditelja ne samo da nisu poklapali, nego 
su bili protuslovni. Jedan kaže: »Mesija će doći na 
oblaku kao sudac«; drugi: »Rodit će se kao čovjek«: 
treći: »On nije ni Bog ni čovjek, nego dio vremena. 
Kad na zemlji zavlada mir, Mesija je tu«, 

Tada mi se pričini da obdržavanje teškog zakona 
ne vodi niti moj narod, niti mene k dolasku Mesije, 
i u osamnaestoj godini stresoh sa sebe jaram zapo- 
vijedi da postanem »slobodan čovjek«, Napustih rodi- 
teljsku kuću i umjesto da po očevoj želji polazim 
visoke škole, zasluživala sam u inozemstvu kao steno- 
tipistica svoj svagdanji kruh, Htjela sam da budem 
nezavisna, da radim po svojoj volji i idem svojim 
putem, 

Život me gorko razočarao, ali sam bila prepo- 
nosna da to priznam. Da za koji čas zaboravim svoje 
brige, često sam posjećivala kazalište. Osobito su 
Wagnerove opere činile na me dubok utisak i to 
stoga što se je u njima opjevalo ono čeznuće za spa- 
senjem, kojim su se zanosili proroci. Bilo je ovdje 
doduše posve drukčije, ali isto onako bolno. Svaki put 


sam vidjela ljude okaljane grijehom, a svaki put je 


netko došao da ih spasi — žrtvom, U »Letećem Ho- 
lanđaninu« žrivuje se Senta, u »Lohengrinu« labudov 
vitez, u »Tannhiuseru« Elizabeta. U »Nibelungima« 
ne žrtvuje se nitko pa moraju bogovi zadovoljiti za 
njihove grijehe. Vrhunac ovog proživljavanja čini 

rova 


»Parsifal«, kojeg sam tokom godina vrlo često gle- 
dala i koji mi je lebdio pred očima kad sam mislila 
na Mesiju. 

Ali jaz između Boga i čovjeka, života i religije, 
znanosti i vjere, svijeta i crkve činio mi se nepremo- 
stivim, Držala sam doduše dugo vremena da je umjet- 
nost jedina posrednica između Boga i ljudi, i dugo 
sam služila toj »posrednici«. Kao sljedbenici moder- 
nog umjetničkog pravca pokušala sam da riječju i 
pismom otvorim ljudima ljepotu modernog slikarstva, 
kiparstva, glazbe, graditeljstva. No rat i njegove stra- 
šne posljedice ubrzo oslabe moju snagu i volju za rad, 


Kako mogu vjerovati u Mesiju, u kraljevstvo Božje, u. 


carstvo mira, kad se događa upravo protivno onome 
što su navijestili »proroci o Parsifalu«? Mačevi se 
ne prekivaju u plugove, nego se iz plugova radi 
oružje, čak se i sama crkvena zvona upotrebljavaju 
za oružanje, 

Htjela sam liječiti rane, postati bolničarkom, Ali 
nisam mogla gledati gdje čovjek trpi. Nikako nisam 
mogla odgovoriti na zdvojna pitanja u ustima umiru- 
ćeg: »Zašto ove boli? Zašto rat? Zašto smrt?« 

Nisam više imala vjere i nisam mogla dati nade, 
a da ne lažem, To me nagna u samoću, Čitala sam, 
učila, gutala knjige sviju vremena i naroda, da na- 
đem odgovor na pitanja koja nijedan dogođaj nije 
iznio u tolikoj mjeri, koliko svjetski rat: »Otkuda 
čovjek? Kamo ide? Zašto je na zemlji? Čemu patnje?« 

Nigdje nisam mogla naći potpuni odgovor, koji bi 
me mogao zadovoljiti, Vidjela sam da su se mudraci 
sviju vremena bavili i mučili ovim pitanjima, Jedan 
ih je kušao riješiti religiozno, drugi socijalno, treći 
praktično... Ali »odjeća istine« bila je poderana, 
razdijeljena; svaki je imao po koju krpu. A gdje je 
bila »nešivena, nerazdijeljena haljina?« 

Da je već pred 1900 godina jedan čovjek postavio 
jedanput pitanje »Što je istina«, dok je pred njim 
stalala istina utjelovljena u Bogočovjeku, to ja nisam 
znala, jer nisam poznavala Evanđelje, Kao dijete ni- 
sam ga smjela čitati, kad sam odrasla nisam htjela, 
jer sam mislila da je to samo legenda, 

Ovako sam po tami zemaljske mudrosti tražila i 
kad mi ljudi nisu na moja pitanja dali odgovor, obra- 
tila sam se zvijezdama — astrologiji. No ona mi je 
pokazivala samo nakazu neizbježive sudbine, bez slo- 
bodne volje, bez milosti, bez otkupljenja, 

Tako tamno moralo je biti oko mene i u meni 
dok mi Bog ne pošalje svijetlo u tami, »svijetlo koje 
obasjava svakog čovjeka koji dolazi na ovaj svijet«, 
svijetlo, koje je moj narod u neshvatljivoj zaslijep- 
ljenosti odbacio pred 1900 godina, a koje još ni danas 
ne poznaje. 

»k 
»Muka po Mateju«! Ovo veliko Bachovo djelo 
često sam slušala i plakala nad Kristom, punim boli 
i ljubavi, a da mi On nije bio ništa više od jednog 
legendarnog Parsifala, 

Godine 1918. čitala sam Tolstojeva djela, osobito 
njegov »Dnevnik« i »Moje Evanđelje«, Tada upoznah 
u Kristu čovjeka, Bio je od krvi i mesa, govorio je 
riječi mira i ljubavi kao nitko prije. Po Tolstojevom 
prikazivanju mogao mi je biti uzorom kao savršen 
čovjek, nipošto kao Bog! 

O, kako je dalek put između častiti Krista i mo- 
liti se Kristu! Nijedan ga čovjek ne može prevaliti 
bez milosti Božje! Kako sam još bila daleko od vjere! 

Kad sam pročitala Tolstoja, odlučim da ću Evan- 
đelje doslovce provesti u život, Razdala sam sve što 
sam imala i pošla (po Tolstojevoj nauci) na zemlju 
k jednom seljaku da teškim radom zaslužujem svaki- 

danji kruh. Tako bih rado pripovijedala i poučavala 
ljude u Evanđelju, ali me nitko nije slušao, Možda je 
bio dovoljan dobar primjer, 

Ali ja sam ostala sama i konačno odlučila da »za- 
hvatim u svjetsku povijest«. Napisala sam pismo nje- 
mačkom caru i zamolila ga za jedan dogovor, Htjela 
sam ga nagovoriti da na svaki način sklopi mir, Bilo 
je to u kolovozu 1918. Da budem sigurna da će pismo 
stići na pravu adresu, zamolila sam jednu princesu 
za posredovanje. Jedan uljudan brzojav poslan od 
cara princesi bio je jedini odgovor, a taj je otklonio 
sastanak, — »Sada dolazi revolucija« rekla sam prin- 
cesi, Nisam vidjela drugog izlaza iz ovog kaosa, I 9, 
listopada izbija revolucija. Njezini su mi se vođe 
isprva pričinili spasiteljima i mirotvorcima, ali sam 
doskora razočarano morala priznati da oni ne će pro- 
mijeniti niti ljude niti svijet, Ipak sam plovila njiho- 
vom strujom, nadajući se da ću po uzoru ljubavi bliž- 
njega i mira moći blagotvorno i pomirno djelovati, 

Ne pomaže ništa, U Mincheru, gdje sam djelo- 
vala, ubijen je Eisner, Na kratko vrijeme dođe stra- 
šna vladavina vijećnika, Kad su početkom svibnja 
1919, bijele čete ušle u grad Miinchen da ga oslobode, 
znala sam da ću dospjeti u zatvor, Bila sam u vezi 
s kolovođama bune, pa su me morali držati krivom, 
Doista sam odmah bila uapšena, a moje je presluša- 
vanje trajalo pet sati, No nisu znali što da učine sa 
mnom, Neprestano sam govorila o Evanđelju, svjet- 
skom miru, ljubavi bližnjega, Parsifalu, prorocima. 
Jedan od »sudaca« upita me zašto ne pređem na 
kršćanstvo kad vjerujem u Evanđelje. Ismijala sam 
ga: »Par kapi krsne vode ne mijenja čovjeka. Krist 
je bio Židov kao i ja, Nikad ne ću biti kršćanka, ako 
to sad već nisam po svom mišljenju«. Bilo je oko 10 
sati na večer. Preko noći zatvorili su me u podrum 

dvorca, u kom sam bila preslušana, jer su zatvori bili 
prepuni, 

Ovo je bila najvažnija noć u mom životu, Još nije 
nada mnom bila izrečena nikakva osuda, ali sam 
znala da stvari slabo stoje. Stražari su se zabavljali 
na moj račun govoreći, da mi je sudbina zapečaćena“ 
bit ću strijeljana. Ovu noć promatrala sam kao po- 
sljednju u životu i učinila sam bilancu svoje prošlosti. 
Uvidjela sam da nisam potpuni čovjek, da ne smijem 
umrijeti, jer još nisam našla istinu, mir, kraljevstvo 
Božje. Ali gdje je sve to? Kako da do toga dođem? 
U svom najdubljem očaju postavila sam ultimatum: 
ako Bog postoji, ne smije me pustiti da sutra umrem, 
a da ga još nisam našla. Ako sutra budem morala 
umrijeti, znat ću da nema Boga, jer bi inače moj život 
bio bez smisla i svrhe, Ostanem li živa i slobodna, 
znat ću da Bog postoji, da mi može objaviti svoju 
volju i put; tada bih mu se predala »na milost i ne- 
milost«. 


Drugog jutra puštena sam na slobodu, Akta mog 
kratkog »procesa« nisam nikad vidjela, te ne znam 
čemu imam zahvaliti svoje brzo oslobođenje. Ali 
mnogo važnije od naravnog uzroka puštanja iz za- 
tvora bila je nadnaravna posljedica: obraćenje. 


Nije moguće opisati kako je Bog savio moju prko« 
snu volju, koja nije htjela da se krstim, Sve sam mo- 
gla radi Boga učiniti samo ne postati katolikinjom. 
Priječile su mi ne samo predrasude iz moje židovske 
prošlosti, nego i nepoznavanje svega što pripada crkvi 
i vjeri — prije svega potpuno nerazumijevanje poj“ 
mova milost i otkupljenje. Nekoje knjige franjevca 
dra Heriberta Holzapfela jakom su mi logikom poka- 
zale zadnju konsekvencu Evanđelja: krštenje, jer 
>Krist je Bog«. 

U knjizi Franza Werfela: »Pavao među Židovima« 
na Gamalijelovo pitanje kako je postao kršćanin, apo- 
stol Pavao odgovara: »Kako mogu o tom govoriti? 
Kako mogu govoriti o trenu kad je svijetlo s nebesa 
zabljesnulo u meni, da slijep dođem u novi svijet?! 
Moje se srce razdire kad mislim na to. Može li čo- 
vjek govoriti o trenutku svoga rođenja?« 

Riječima se ne da opisati svijetlo koje iznenada 
obasja dušu dok traži i luta po tami, Ovo svijetlo 
crkva nazivlje: milost, 

Čini mi se da bi bila profanacija, kad bih htjela 
opisati kako je k meni doprla zraka spoznanja da je 
Krist Bog. — Molila sam O, Holzapfela da me odmah 
krsti, On mi je to uskratio dok se temeljitije poučim 
Nisam htjela čekati čim sam upoznala gdje je istina 
i da je crkva ono kraljevstvo Božje, koje sam toliko 
tražila i za njim čeznula, a koje će se raširiti po svoj 
zemlji među svim narodima; točno kako su proroci 
navijestili, Bila sam zdvojna, jer sam morala čekati. 
Tada mi providnost dođe u pomoć, 

Kao Holanđanka bila sam izagnana iz Njemačke, 
Svi su stranci tada dobili izgon. Ali povratak u domo- 
vinu značio je za mene povratak u židovsku očinsku 
kuću, gdje bi mi bila onemogućena konverzija. Zato 
sam htjela da se prije pokrstim, primim sakramente 
te mi ih nitko više ne će moći ugrabiti. 

Ali ništa nije moglo iskusnog i razboritog oca 
sklonuti, da me nepripravnu krsti, Trebalo je da ne- 
krštena odem u Holandiju i da tamo primam pouku. 
Zdvajajući otrčim u samostansku crkvu — bilo je rano 
ujutro, vidjeh kako se dijeli sv, pričest, »Iz njega je 
proizlazila moć koja je sve izliječila«. I mene, moje 
bolesno, slabašno srce, Vidjela sam kako ljudi idu 
k pričesnoj klupi i spopala me želja za onim »bije- 
tim«, čemu nisam znala ni ime ni bit, ali mi se bez 

riječi otkrilo i neodoljivom me snagom privuklo 
& sebi, I ja sam htjela imati ono »bijelo«. Potrčala 
sam u samostan, zaklinjala oca da mi dade bar ono 
»bijelo« kad me već ne može krstiti, Naravno da je 
bio neumoljiv; poučio me o Fuharistiji. Moja glad 
bila je još veća, 

»Dovest ću vam jednog holandeskog oca, vašeg 
zemljaka, On će vam dati adresu svećenika na kojeg 
se u Holandiji možete obratiti«, »Ne, ne, ja ne trebam 
nikakvog zemljaka! Dovedite mi svećenika koji je 
dijelio ono »bijelo«, Tresući glavom ostavi sobu da 
pozove mog zemljaka, On uopće nije znao koga sam 
mislila, jer ima mnogo otaca u samostanu, a svakih 
četvrt sata drugi dijeli sv, pričest. Tko bi me i krstio, 
kad nisam spremna? 

I opet mi providnost priteče u pomoć. Kad su se 
otvorila vrata sobe da uđe moj »zemljak«, na svoje 
najveće začuđenje prepoznala sam u njemu sveće- 
nika, kojega sam vidjela da dijeli sv. pričest. Bio je 
Holanđanin. Naš je razgovor bio kratak, Na pitanje 
što želim, odgovorih: »krst«, On je mislio da sam do- 
sta poučena, a da samo od zemljaka želim primiti 
sv, krst, Bez namjere da ga obmanem zašutih mu da 
uopće nisam poučena, a providnost dopusti da je tek 
dva dana po mojem krštenju doznao da ja još ne po- 
znajem katoličke vjere, 

Sve je moralo ići brzo. 13. lipnja upoznah patra 
Holanđanina Laetusa Himmelreich; 15. lipnja sam 
krštena, a 16. sam morala napustiti Njemačku, Na 
blagdan presv. Trojstva (1919.) ispuni se na meni 
Kristova riječ iz evanđelja onoga dana: »Idite i nauča- 
vajte sve narode krsteći ih u ime Oca i Sina i Duha 
Svetoga«. Postala sam djetetom crkve, kraljevstva 
Božjega na zemlji, koje sam dugo uz mnogo napora 
tražila; smjela sam primati sv. sakramente, Iznad svih 

ovih radosti i milosti stajalo je nada mnom sjajno 
bijelo sunce presvete Euharistije: Krist u hostiji. On, 
dugo traženi, nepoznati Mesija, Otkupitelj, Kralj i 
Gospodar, Bog Izraelov! 

Osim molitve zahvalnice koja se dizala iz dna 
duše, vinula se ovog i svakog slijedećeg dana k pri- 
jestolju Božjem molitva koju crkva zaodijeva na Ve- 
liki Petak ovim riječima: 

»Svemogući, vječni Bože, koji ni židovsku nevjeru 
od svojega milosrđa ne odgoniš: usliši molitve naše, 
što ih radi zaslijepljenosti onoga naroda prinosimo, 
da upoznavši istine Tvoje svjetlosti, koja je Krist, iz 
svoje se tame otme«. 

Franciska van Leer. 


Sveta Hrvatska 


Zaboravljeni mučenik 


1, Sićušniste i kukavni! — znadu nam 
dobacivati kojekakovići. Hvalite se, da je Hrvatska 
predziđe kršćanstva, a gdje su vam hrvatski sveci? 
Koji su hrvatski kraljevi i banovi došli na oltar? Pa- 
Pinski Rim nije mogao naći među Hrvatima duhovnih 
veličina. A vaši su sabori izabrali za zaštitnike kra- 
Hevine Hrvatske sv. Petra, sv. Ivana Krstitelja, sv. 
Josipa — tri Židova, usto sv. Roka — Francuza. 

Priznajemo, hrvatski kraljevi i banovi nisu došli 
na oltar, Spominje se doista sv. kralj Budimir, koga 
neki istovjetuju s Tomislavom, ali katolička Crkva 
ne stavlja na oltar bajoslovne junake, nego ćudoredne 
uzore. Ako su hrvatski staleži i redovi proglasili za- 
štitnicima Hrvatske Isusova Poočima, Preteču i 
prvog Namjesnika, pokazali su, kakav je zadatak hr- 

vatskog naroda. A i sv, Rok je uzor skromnosti i 
odricanja. 

Ne može se prigovarati papinskom Rimu, što nije 
proglasio svetim ni Trpimira, ni Branimira, ni Tomi- 
slava, ni Krešimira, ni velikoga Pavla Šubića i dru- 
gih. Naprosto zato, jer ih hrvatski narod nije štovao 
kao svece, nije tražio, da ih Crkva proglasi Svecima. 
A ni hrvatska znanost nije iz oskudnih vrela mogla 
dokazati, da su zaslužili čast oltara, 

Ne može se Crkvi prigovarati ni zato, što nije na 
oltar podigla junake i patnike, što su trpjeli i umirali 
za najveće blago čovječanstva. Nije kriv prezir Crkve, 
nego nehaj i nedaća samih Hrvata. Prisiljeni na rat 
za sv. Križ, bili su zadovoljni, da ih slavi pjesma i 
predaja, a nisu se otimali za svetačko poštovanje. 
Usto su često puta zanemarivali svoju duševnost i 
oni, koji su prvi bili pozvani. No kad bi se dobro ispi- 
tala hrvatska povijest i narodna predaja, našao bi se 
priličan kalendar, i to pravih Božjih ugodnika, a ne 
silnika i ratnika. Onda bi se pokazalo, da ni među 
Božjim ugodnicima nismo sićušni ni kukavni! 

Obraćenik-mučenik. Ne treba nam dugo 
tragati, da se na koga namjerimo. Godine 1694. po- 
Sibe u Bihaću čovjek, koji se po najstrožim pravilima 
može držati Isusovim mučenikom, a podsjeća donekle 
na sv. Stjepana, prvog mučenika. Pripovijeda o 
njemu senjski biskup Sebastijan Glavinić u svome 
opisu Like i Krbave 1696 ovo: 

Njegova je porodica stanovala u Perušiću, a zvala 
se »Smerdegliovich« — Smrdeljović. Ivan se prije 
dvije godine odrekao Muhameda i pošao u borbu 
protiv Turaka koji ga ulove i povedu u Bihać, Ulazeći 
u grad pozdravi Turke kršćanskim pozdravom. Oni 
na čovječnost odgovore pogrdama, na ljubav mr- 
žnjom, Zatvore ga u nemilu tamnicu, a sutradan ga 

izvedu i uoptrebe najkrepča sredstva da umekšaju i 
svladaju Ivanovu stalnost. Najprije mu stanu laskati, 
ako prezre svetinje kršćanske vjere i opet ogrli Mu- 
hameda, da će se popeti više i zaslužiti, veće časti, 
inače će mu se osvetiti pristaše Prorokovi, te će živ 
na kolac, Ali se neslomljivi duh Ivanov, okrijepljen 
Kristovom milošću ne privlači laskavošću, niti straši 
opasnošću, Dapače dok barbari tako bjesne, odgo- 
vara on: Daleko od mene takovo vjerolomlje. Volim 
prije podnijeti tisuću smrti, nego odstupiti od Krista. 
Okrutnici navale batinama, mrcvare kršćanskog pri- 
znavaoca, da šibama izbiju šta ne mogoše riječima. 
Ali hrabri junak ne klone, već u ranama odbacuje 
Muhameda, prigrljuje Krista, Divljaci u paklenom bi- 
jesu sazovu sve građane i kršćanske zarobljenike na 
okrutni prizor, iznesu kolac, dok Ivan stoji nepromi- 
jenjen, nepomičan, štiteći se znakom spasonosnog 
križa, Zazove Isusa i dok ga nabijaju na kolac, zaziva 
presveta imena Isusa i Marije, Živio je nekoliko sati, 
a napokon jadan napaćeni otvori duši put k palmi 
slavne pobjede za pravu vjeru... 

Očevidci su još živjeli 1696. i biskupu su bili dobro 
poznati. Ostala je majka, žena i djeca. 
= Tako Glavinić, (R. Lopašić, Spomenici Hrvatske 
Krajine, III 45. sl.). Šteta, što nije posebice ispitao 
očevidce, a i obavijestio se opširnije o tome kršćan- 
skom junaku. Da je Ivan bio sin drugog naroda, ja- 
mačno bi se više zauzimao za njega. No Ivan nije bio 
prvi ni posljednji Hrvat, koji je vjernost Isusu zape- 
čatio na kocu. Ne bi li bilo dobro, da se ovaj mučenik 
počne pozivati, te potvrdi svoju slavu? Ako je dosad 
bio zaboravljen i zanemaren, trebalo bi ga sad što- 
vati kao uzor našoj još nekrštenoj braći, a i katoli- 
čkim mlakonjama. 


Dr. Fran Binički 

Na izvorima 
_ LL 


H.D.Lacordaire O. P.: Pisma mladiću 


Kult Isusa Krista je temelj kršćanskog života 
Škola u Sorč ze,“ 24, veljače 1858, 


Prvo pismo 
Dragi moj Emanuele, 


Pišem ti iz ove škole u Sorčzu koju si nedavno 
ostavio i kojoj si bio na diku. Netom si ušao u svijet, 
već ga teško podnosiš, Uznemiruje te buka njegova 
nereda, a pogled samo na njegove običaje već te 
.smućuje; ne nalaziš nigdje jakih karaktera, nikakve 
čvrstoće kod duhova, a mladež koju zapažaš oko 
sebe izgleda ti Pijana od niskih naslada, bez ikakvih 
ushita spram svetih ideala koji su odnjihali tvoju 
mladost, Zato ćeš se moći tek poslije dugo vremena 
Priviknuti na taj zrak koji dosad nisi udisao. Već si 
bio prije, zacijelo, upoznao zlo: o njem si čitao u po- 
vijesti, a u dubokoj samoći SVOg srca, koje ti više 


imala je i ova odmah od svog osnutka uz samostan i školu, gdje 
su se odgajali sinovi plemića onog kraja. Ta škola u Sorezeu na 
izmaku 17. vijeka Posta glasovita sa svojih zamjernih uspjeha. 


Onamo od 1830. god, Sorčze bijaše za doba Restauracije ko- 
legij u opreci s vladom. To mu Prouzrokova da je ubrzo izgubio 
svoj stari sjaj i naglo počeo DPadati. God. 1840 kupe ga neki po- 
duzetni katolici i Povjeriše najprije brizi. Opata Gratacap, a 
kasnije Opatu Bareille. Ta dva uzorna svećenika nastojaše da 
mu opet povrate njegov Prvašnji sjaj unesavši u nj agilni be- 
nediktinski duh spojen s kršćanskom askezom. Ali taj je pothvat 
bio presmion za njihove sile. Providnost je tu časnu zadaću 
dodijelila O. Lacordaireu koji je uistinu sa svojom braćom 

govori od same Povijesti, mogao si čuti žalosnu mu 
jeku, — No Bog ti je dao protiv jednog i drugog ne- 
Prijatelja svog čuvara: odredio je da se rodiš od 
kršćanske majke, 

Začet si u čistoj ložnici preporođene žene. Nje- 
zine ruke bile su tvojom prvom zipkom, njen pogled 
tvojim prvim suncem; a kad si došao na doba razuma 
njen ti je glas nadahnuo Prvi oblik tvoje prve misli. 
Uz duh, koji je sišao s neba u tu posudu od zemlje, 
nosio si u sebi klicu svojih ljudskih opačina; no kre- 
Post tvoje majke otstranila je tu zarazu najprije kod 
sebe, pak onda i kod tebe; a tvoje je krštenje izbri- 
salo svako prokletstvo ostavivši samo blijede zna- 
kove koji postaše za tebe dokazima, radije negoli 
grebenima, tvoje buduće muževnosti. Ti si odrasao 
u čistoći koja rasvjetljuje srce i u vjeri koja rasvjet- 


dominikancima opet obnovio lanac slavnih i uzornih tradicija 
Prvašnjeg Sorezea, 

O. Lacordaire dađe se na posao 8, kolovoza 1854. Od toga 
dana naglo je rastao ugled Sorčzeu. U malo dana broj pitomaca 


okoji je na Početku god. 1854, brojio tek 120, digne se na preko 


300. Ali čim se je Sorčze obnovio i dosegao negdašnju veličinu 
njegov obnovitelj sađe u grob. Bijaše već Prorekao o Sorčzeu 
Ove riječi: Ti ćeš biti meni grob mog života i počivalište moje 
smrti, a za oboje milosrdna ruka: »Viventi sepulchrum, morienti 
hospitium, utrique beneficium.« To se doslovce ispuni. Poslije 
samih 7 godina iza obnove Sorezea, na 21. studenog 1861., blagdan 
Marijinog Prikazanja u Hramu, prikaže Blažena Djevica preko 
svojih ruku njegov duh Bogu. 

U zadnjoj bolesti mogao je još jednom da njegov pogled 
otpočine nad njegovim prijateljem, kojeg je nad sve ostale lju- 
bio, a bijaše nanovo tog časa došao u Soreze. Bio je to gospodin 
Barral, Emanuel onih »pisama mladiću«, ponosu škole u Sorčzeu, 
odakle mu ih je i upravio O. Lacordaire; predostojan je bio, 
zaista, sa svakog gledišta svega onog što je o njem Otac mislio 
i napisao, Emanuel kasnije uđe u Treći Red kao učitelj i bi 
cenzor škole u Arcueil, (Cfr. La Vie intime de 1 abbć Lacordaire 
iz pera R. P. Chocarne O. P.). 

ljuje čistoću. Pa iako si se kasnije kao mladić za svog 
školovanja našao pokraj tuđih bijeda, ipak ti nijesu 
zastrle pogled tvojih očiju, a mane su ti se tada pri- 
činjale kao neka sramota zastrta strahom i rugobom 
koju je lako otstraniti. Još nijesi upoznao bezdan 
izgubljenih duša; još se nijesi susreo s lakomislenim 
lažima, oholim neznanjem, besramnom strašću, prezi- 
ranjem Boga; još nijesi vidio kako čovjek uživa u 
svojoj moralnoj propasti. Vjerovao si svijetu unatoč 
Evanđelja, jer je Evanđelje ostavilo u dubini tvoje 
duše samo vjeru, ljubav i udivljenje. 

Danas, dragi moj Emanuele, horizont je zla pu- 
kao i pred tobom. Pa iako ti tvoja dob ne dopušta 
da ga promatraš s uzdignutog mjesta odakle bi ga 
mogao zaokružiti u svoj njegovoj. nedoglednosti: 
ipak više ne možeš dvojiti da on ovdje na. zemlji 
vlada kod većine ljudi. Sada razumiješ ono mjesto 
gdje Evanđelist govori o poglavici ovog svijeta (Ivan 
12, 31), o moći tmina (Luka 22, 53), i o onoj sjeni 
smrti u kojoj čame ljudi (Luka 1, 7-9), Vjera te je 
poučila da već od početka svijeta, pače i prije po- 
stanka roda ljudskog, vlada rat između dobra i zla, 
i da su dva kneza tog rata: jedan, Isus Krist, sin 
Božji i sin čovječanski, otkupitelj svijeta koji je svoju 
krv prolio za nas; drugi je pali duh iz sjajnih dvo- 
rova istine radi oholosti i postao radi svog strahot- 
nog pada začetnikom svake zle misli i učiteljem sva- 
kog pokvarenog uma. Ti si svega toga bio svijestan, 
ali ne možda tako jednako i uvjeren. Veoma si teško 
mogao vjerovati u taj prethistorijat zla, u njegovu 
vječnost, a osobito u izopačenu hijerarhiju koja po- 
vezuje nebo sa zemljom, arhanđela sa čovjekom po- 
moću zavaravanja, čime se služe svi oni duhovi koji 
se odstraniše od Boga. Sada ti je to više negoli jas- 
no; to sve sada gledaš svojim očima. Ono o čem te 

/ 

nije poučila tvoja majka; ono što ti nije kazala tvoja 
savjest: sada ti je svijet otkrio. Sada znaš da postoje 
dva bezdana, jedan oprečan drugome, dubok jedan 
i drugi, bezdan dobra i bezdan zla. Ti sada više ne 
sumnjaš u opstanak sotone kao što ne sumnjaš ni u 
Isusa Krista. To je odlučan čas u životu; čas straho- 
vanja i odlučnosti, kad po prvi put razabireš u svo- 
jim ušima glas riječi sv. Pavla: »Sa strahom i trepe- 
tom poradite oko svojega spasenja«; a i onu drugu 
nerazdjelivu od te prve: »Uzdajte se, ja sam pobi- 
jedio svijet« (Fil 2, 12; Iv. 16, 33). 

U tom času kad se nađemo naprama zlu, ali ne 
više onim što ga nalazimo u povijesti ili zakopana 
u brazdama svog srca, već u živoj realnosti realnog 
svijeta: tada treba da se junački odlučimo za kršćan- 
sku muževnost ili naprosto podleći. : 

Eto, zašto se, dragi moj prijatelju, iz tišine svoje 
sobe od učenja obraćaš na mene. Tvoje oči koje me 
više ne vide potražile su ponovno učiteljevu nježnost 
i svijetlo kršćanina, Ti se vraćaš kao slobodan mla- 
dić, na onaj prag gdje si kao pitomac često puta po- 
kucao, Ti mi opet nosiš onu ljepotu svoje duše, koju 
sam u tebi tako volio i zajedno s njome prve suze 
svog mladenačkog iskustva koje se pobojalo da će 
se izgubiti, pak se zato požurilo do mene da zaštiti 
tvoju slabost moje razboritije i odvažnije srce. Tvoj 
me pohod nije nimalo iznenadio, nego me je dirnuo 
u srce. 

Čitajući tvoje pismo došli su mi opet u pamet 
oni naši dani u Sorčzu, ona lijepa mjesta kuda je 


tvoja noga uzastopce slijedila moju sjenu; one naše 


ljetne šetnje po šumama brda Noire. Opet sam se 
jednom prošetao svim krajevima nazivajući svako 
više tvojim negoli svojim ustima: Saint-Ferrćol, Ar- 
fons, Alzan, Lampy ta polja i doline bez ikakve slave 

. za druge, ali tako draga sinovima Sorčzea, a još 
draža meni negoli svima vama, budući da sam u tine 
pustim krajevima, što ste ih vi ispunjali svojom pri- 
sutnošću, nosio za vas dušu jednog oca. : 
Eto, tu me je našlo tvoje sjećanje i tu opet te 
moje pozivlje. Ti se k meni vraćaš puno zreliji, ne- 
pokvaren. Miris tvoje mladosti nadvladao je pro- 
lazne užitke prve slobode, i ja sam prepoznao u 
tvojem stilu tvoju fizionomiju u kojoj nalazim jednaku 
dražest tvoje riječi i djevičanstva tvojeg čela. Zbog 
toga kod prvih redaka osjećam se nemoćnim, da ti 
se oprem, Što me, dakle, ti moliš? — Da te uputim 
u otajstva kršćanskoga života, ne više kao malo di- 
jete nego kao zrela čovjeka; da se zajedno s tobom 
dotaknem dubokih otajstva Evanđelja ne tajeći ti 
ništa; da te povedem pozorno i uvjerljivo, ali i bo- 
jažljivo, od štale u Betlehemu do stana u Nazaretu; 
od ribarskih lađa u Galileji do siharskog zdenca 
žene Samaritanke; od Ivanove pustinje do Lazareva 
$roba; da napokon poučim tvoju dušu prema rije- 
čima Spasiteljevim izrečenim u raznim zgodama i 
punih božanskog svijetla kako bi se sve više naučio 
promatrati Križ i više ga uzljubio. Ah, meni su zaci- 
jelo, dovoljno poznati ti putevi. Već je proteklo pu- 
nih trideset godina od onog dana kad sam kao mla- 
dić bio bačen, kao i ti sada, usred velegradskog ži- 
vota ovog svijeta i po prvi put podignuo svoj bojaž- 
ljivi i zdvojni pogled gore prema dobroti Božjoj. Ali 
od tog vremena nijesam prestao da vjerujem i da 
ljubim. Godine vjernosti toj misiji donosile su mi 
svakog dana novih otkrića, i priuštile mi više božan- 
skog veselja. Otada sam gledao čovjeka kako se 
snizuje pred mojim očima, dok je Isus Krist bivao 
sve veći. — Ti, dakle, kucaš na vrata koja se sama 
od sebe otvaraju; ti hoćeš da ubereš plod koji će, 

n4, sam od sebe pasti. I to me upravo potresa u dno 
moje duše. Pitam sam sebe: da nije možda za mene 
prekasno? da li mi dostaje vremena, da te poučim? 
da li će mi žar mog uvjerenja, koji je već u poodma- 
kloj dobi izgubilo od svog mladenačkog poleta, do- 
pustiti da uzmognem preliti u tvoju dušu vječnost? 
No, varam se; vječnost je već u tebi, jer ti vjeruješ; 
ali kako velika udaljenost dijeli vjeru od ljubavi i 
ljubav, koja se istom rađa, od ljubavi koja sve u se 
pretvara! Ja sam već stara posuda, pak se bojim za 
te koji želiš piti iz nje. Uza sve to neka Gospodin 
bude moj vođ, a milost njegova neka podržava tvoje 
srce iza kako ga je na to pripravila. 

Kršćanski život jest život što ga je Isus Krist 
osnovao na zemlji. Nijedna ljudska djelatnost nije 
tako rijetka kao što osnovati bilo kakav način života, 
tj. uvjerenje koje će povezati čitavo naše tijelo, našu 
pamet, našu slobodnu volju s činima što se ponav- 
ljaju svakog dana, a koji skupa tvore tkivo jedno 
našeg bitka. Ta vlast nadilazi sve ostale vladavine, 
a ponos najslavnijih ljudskih sinova nije još mogla 
da joj se izjednači. Osvajači se smatraju sretnicima 
povežu li samo jednu državu s drugom brazdama za- 
crtanim mačevima; zakonoše, spoje li ljude svojim 
zakonima, koji tada ravnaju njihovim posjedima i 
pokretninama, sudovima, kaznama i njihovim pri- 


mjenjivanjem na vanjske zločine što ih ljudi poči- 


njaju protiv države, Isti mudraci, dublji od zako- 
noša, a slabiji od osvajača, iz petnih žila nastoje 
kako bi uspostavili neke običaje podlagajući ljud- 
sku savjest tradicijama domaćeg vjerovanja. Veličan- 
stvena li rada koji je tako sretnim i velikim učinio 
jedan narod da se unaprijed pokorava iz nekog vi- 
šeg razloga negoli je to jednostavna sila; i iz neke 
plemenitije zapovijedi negoli je to niski užitak ili 

oholost. Ali, jao! Kako su rijetki takovi mudraci koji 
u tome uspjevaju! A i ondje gdje ih je narod slušao 
kao svoje učitelje ostao je sav njihov rad tek lijepim 
nacrtom, dok je i nadalje moralna bijeda bila narod- 
nom svojinom. Jedini je Isus Krist zasnovao na 
zemlji život dostojan čovjeka i Boga. On je pročistio 
naše tijelo unesavši u naše srce obilno veselje; i tko 
bi nas god zapitao više negoli može da i sam shvati, 
kažemo mu da je On to postigao bez nasilja, samo 
pomoću svoje nauke, ili bolje, preko sama sebe, ne- 
čuveno mnoštvo učenika, koji se nazivaju njegovim 
vjernicima, Nijedan kraj, nijedan narod, nijedan 
vijek nije se našao nemogućim za djela vrhunarav- 
nih kreposti, kojih nam je uz ime ostavio i primjer, 
Ljudi su mogli promatrati dječake i djevojčice kako 
zaodijevaju slabost svoje naravi čvrstim oklopom 


vjere; zaručnice su čuvale svoju nevinost sve do 


svadbenog talama; a i ista razuzdanost slomila se 
je pred čistoćom; vojnici žedni krvi odložili su svoje 
mačeve pred pobjedom boljom od onih njihovih za- 
povjednika; rat pak upozna uzdu čovjekoljubivosti 
koju do tada nije poznavao; mnogi kraljevi imaju 
urešen svoj diadem sa znakom smrtne kazne Isusove, 
a njihova uzvišenost, poklonivši se najprije veličan- 
stvu Božjem, priznala je time ništetnost sviju, pa i 
najvećih veličina; barbari odgojeni u krvi i divljaci 
sa svojom krajnom bijedom čuli su glas koji ih je 
pozvao. na blagost. Sve na ovoj zemlji: narodi, pri- 
jestolja, umovi, mudrosti, opačina i krepost, slava i 
sramota sve je primilo s onih blagih usana dah koji 
ih je izliječio i preporodio. 
(Nastavit će se) 
Preveo F, E. K. 

Ideje i pokreti 


Euharistijski kongresi 


U današnjim teškim časovima kada se provađa otvorena 
borba bezboštva. protiv katolicizma, kad u masama nastaju ot- 
padi od vjere, mi kršćani imademo jedno jedino sredstvo, veliko 
nesavladivo sredstvo, kojim možemo svladati svakoga neprija- 
telja i poniziti svakog protivnika, a to je osoba onoga koji je 
kazao: »Ja sam pobijedio svijet«. Nemamo ni oruđa ni materijal- 
nih sredstava kojima bismo se mogli suprotstaviti navalama rato- 
bornog poganstva ali zato imađemo Riječ koja je oštrija od dvoa- 
reznog mača, Riječ po kojoj je sve učinjeno i po kojoj je sve 
stvoreno, stvaralačku Riječ koja obnavlja lice zemlje, snažnu i 
nesavladivu Riječ koja se doduše krije u maloj čestici kruha, 
ali koja zato nije ništa izgubila od svoje božanske moći i snage. 
Kad stoga u našim nadasve teškim časovima vidimo na svoje 
oči veliku pogibelj apostazije, koja nam prijeti, što je opravda- 
nije nego da se skupimo oko te Riječi što se nečujno krije u 
tabernakulu i da je svi zajedno na javnim zborovanjima i pro- 
cesijama dignemo visoko i pokažemo cijelom svijetu? Ona duboka 
pobožnost prama »Bogu s nama« nije nikada bila toliko oprav- 
dana kao danas, nikada nam nije bilo više potrebno da se oku- 
Pimo oko Euharistije kao danas. i 

Stvar uistinu svakog udivljenja dostojna! Bezbrojne mase 
svijeta, cijeli narodi, cijela Evropa, štaviše cijeli svijet sastaje 
se i okuplja oko ono malih čestica kruha! Vjernici dolaze iz da- 
lekih krajeva, troše velike svote novaca, samo da se mogu i 
Prostorno približiti s ostalim predstavnicima naroda pa spojiti 
se s njima zajedno i pokloniti se te duboko počitanje pokazati, 
ali kome? Onome koji se krije pod sitnim česticama. Ko može 
kazati da kršćanska vjera nije velika? Svjetski euharistijski 
kongresi, uopće svaki pojedinačni kongres, kao i svako klanjanje 
tajni vjere ili je najveća ludost ili najveća mudrost. Zapravo 
jest jedno i drugo: ludost je za čovjeka svijeta, a mudrost za 
čovjeka Boga. Ovaj svijet koji se urotio proti Bogu i misli da 
može iz duša vjernika istrgnuti luč svete vjere, smije se i ruga 
našem pouzdanju koje ispravno postavljamo u Euharistiju, Ali 
mi znamo da se pod tim prilikama krije vojskovođa koji je je- 
dnom zauvijek svladao svijet, kralj koji kraljuje uza sve nepri- 
like ovoga svijeta, Bog koji je nad bogovima i u čijim su 

rukama svi stožeri zemlje. Zato je ona velika vjera koja se sve 
to više gaji prama »tajni vjere« suvremena nadasve danas kad 
se toliko navaljuje na vjeru i kad je neprijatelj sve sile pakla 
upotrijebio da uništi Božje kraljevstvo među nama. 

Ali je i nadasve potrebno. Malo je ako kažemo da danas 
imade mnogo grešnika, da se mnogo vrijeđa Bog. Danas je u 
pogibli sama vjera, cijeli skup kršćanskih tajna. Postoji pogibeli 
ito na svakom koraku same apostazije kojom se totalno mnoge 
duše ocjepljuju od Krista. Baš zato je potrebno da se mi svi 
vjernici cijeloga svijeta skupimo zajedno u jednu jedinstvenu 
falangu da otvoreno i javno izdignemo ono otajstvo koje se zove 
»Tajna vjere«. Potrebno je da se pokaže naročiti kult i da se 
s naročito velikim slavljem proslavi ona tajna u kojoj su usre- 
dotočena sva otajstva, koja je punina svih vjerskih istina. Jer 
u Euharistiji posjedujemo potpunoga Krista, Boga i čovjeka, 
njegovo božanstvo i njegovo čovječanstvo, tajnu presvetoga 
Trojstva i Utjelovljenja, u jednu riječ, sve što postoji na nebu 
i na zemlji. I sv. Crkva, čuvarica tajna Kristovih kao da euha- 
ristijskim kongresima pozivlje cijeli svijet neka počitanje iskaže 
onoj tajni koja je skup i sinteza svega onoga što vjerujemo i 
čemu se nadamo. 

Zapravo ono veliko oduševljenje i ona djetinska radost koju 
vjernici osjećaju u svečanim euharistijskim priredbama, ono 


spontano slavlje koje iskazuju izdignutoj hostiji, nije samo 


vanjska parada, ili neko prolazno slavlje. Naprotiv, to je izraz 
duše dubokog vjernika koji osjeća da se nalazi u blizini onoga 
pred kojim dršću svi narodi a koji je postao Emanuel ili Bog 
s nama, pa zato da naša nada nije varava jer se gospodin bori 
s nama. Vjera u Euharistiju nam pokazuje da možemo doživjeti 
poniženje ali da je to samo časovito i prolazno, jer će doći vri- 
jeme kad će se naša žalost preokrenuti u radost a kad će istina 
potpuno pobijediti. 

Ali još nešto. Ako Euharistija sadrži puninu svake istine 
onda nam se ona također pretstavlja kao rješenje svih modernih 
problema i modernih poteškoća. Naši kongresi moraju biti upo- 
zorenje za svakoga da se preko Euharistije dolazi do smirenja 
i do sreće. Preko Euharistije će zavladati sloga i bratstvo na- 
roda, izmirenje i međusobna suradnja klasa, obnova i jakost 
obiteljskog života, ozdravljenje i okrepa individualne ličnosti. 
Ljudsko društvo može u Euharistiji naći svoj oslon. Zato su naši 
kongresi u prvom redu nutarnja obnova pojedinaca a preko njih 
i cijele zajednice, : 

Kako je poznato, svjetski će se euharistijski kongres održati 
u našoj neposrednoj blizini, pa će biti moguće da pođemo tamo 
u velikom broju. Osim toga sve će dijeceze bar jednoga, a pro- 
stranije i više takvih kongresa obaviti. To će biti neko sveto 
takmičenje u podavanju kulta euharistijskome kralju. To će biti 
zaista divan događaj u povijesti katoličke Crkve. 

Ali se moramo sjetiti da taj događaj ne smije biti časovit, 
ne smije se ograničiti samo na neko vrijeme, recimo na 4 do 5 
dana slavlja. Mi već sada, kroz cijelu godinu, moramo da se 
pripravljamo na to. S javnim priredbama, konferencijama i pro- 
povijedima moramo da širimo i propagiramo kult Euharistije. 
U svakom gradu, u svakom pa i najzabitnijem selu već sada 
moramo potaknuti sve vjernike da se klanjaju i čast iskažu 
svome Kralju. Svim mogućim sredstvima, koja nam pruža mo- 
derna tehnika, moramo se poslužiti da se euharistijske misli šire 
u javnost, da osvajamo svijet za zaista veliku i divnu oslobodi- 
lačku euharistijsku ideju. Moramo na svaki način pozivati sve 
narode neka se sjedine s nama, da se okupimo oko ovoga otaj- 
stva koje je tajna ljubavi kao što je tajna vjere. U jednu riječ 
ova godina mora biti euharistijska godina u potpunom smislu 
riječi. 

Tri ideje moraju nas voditi, prema uputama preuzvišenog 
zagrebačkog Nadbiskupa, u proslavi ove euharistijske godine: 
nastojanje da damo zadovoljštinu za uvrede Kristu nanešene, 
da protestiramo proti besramnom gaženju svete vjere i da se 
molimo za svjetski mir. 

»Prva naša dužnost koja se iz ove spoznaje rađa jest ta, da 
euharistijskom Kristu dademo zadovoljštinuinaknadđdu 
Ne smijemo zaboraviti, da su bezbožnici u porušenim i zapalje- 
nim crkvama, u osramoćenim redovnicama, u poubijanim sveće- 
nicima obeščastili zapravo samoga Krista, Kralja Euharistije. 

Druga nam je dužniost, da prosvjedujemo svetim gnje- 
vom protiv svih nepravda i uvreda, koje bezboštvo nanosi 
Kristu. Katolički svijet ne može da šuti gledajući, kako ratni 
poklici i prasak bombi Kristovih neprijatelja odjekuje skoro 
čitavom zemljom. Katolički narodi sviju kontinenata treba kao 
jedan čovjek da podignu svoj veto protiv progonstva i sveto- 
grđa bezbožnika. Potrebno je, da u svakom narodu i državi svaki 
grad i svako selo, svako društvo i svaki pojedinac uzdigne svoj 
glas i u hiljadu i hiljadu varijacija gromko opetuje: Ne možemo 
i nećemo trpjeti besramno vrijeđanje i hulenje Gospoda i Boga 
našega kao što je ono u Meksiku, Njemačkoj, Španjolskoj i Ru- 

siži. Nećemo trpjeti, da se naše crkve svetogrdno oskvrnjuju i 
da naše najsvetije tajne nogom gaze. Nećemo trpjeti, da itke 
ubija i u tamnice baca naše svećenike, da žive spaljuje vjernike 
i službenike Presvetog Oltarskog Sakramenta; da se prljavira 
rukama napadaju naše redovnice. Nećemo trpjeti, da poput di- 
vlje rulje izrugivaju našu svetu vjeru i da u srcu naroda i omla- 
dine naše ruše ljubav Kristovu. 

Treća nam je dužnost da preko Euharistije radimo za mir 
svijeta, Svaki od nas osjeća, da danas nema mira na svijetu. 


U Španjolskoj se vodi bratoubilački građanski rat, a na Dalekom . 


Istoku bijesni krvavi osvajalački rat Japana protiv Kine. A i 
inače su narodi do zubi naoružani i samo se najvećom mukom 
održaje prividni mir od straha i užasa, da ne bukne novi svjet- 
ski ratni požar. No to još nije sve. Ako ikada, to su u naše doba 
narodi razjedinjeni i razdijeljeni u najžešće protivničke tabore«. 
Tako će ova godina biti plodna za nas .Ona će nas očuvati 
od zala pred kojima svi strahujemo; učvrstit će nas u našoj 
svetoj vjeri, dat će nam konačno smirenje oko kojega se uzalud 
trude ljudi ovoga svijeta a koje dolazi samo od Boga. H.B. 


Književnost 


»Komunizam i kršćani«. Izdanje »Istina je Život«. Zagreb. 
1937. Cijena Din 30. Došlo je do »oplakivanja vrijednog raz- 
dvajanja savjesti« kaže Pio XI, koji čini, da »ljudi, koji na 
oko vjerno ispunjaju svoje vjerske dužnosti, uz to provode u 
području rada, industrije ili zanimanja, u svojoj trgovini ili 
službi, život, koji se teško može uskladiti sa zahtjevima kršćan- 
ske pravđe i ljubavi«. A glasilo belgijske kršć. omladine na to 
nastavlja: »Od te lažne vjere potekle su sve mane našega mo- 
dernoga vremena, a osobito iskorištavanje, koje mi podnosimo 
u našim radionicama, u našim uslovima rada. — Ta liberalna 
vjera je uzrok da se je moglo nekažnjeno, kroz duge godine, 
odbijati nas .od tih prijeko potrebnih uvjeta života za razvijanje 


našeg ljudskog dostojanstva. — Prava vjera je ona, koja mi- 
jenja život, koja daje novi oblik našemu osobnome, obiteljsko- 
me, socijalnom, narodnom i međunarodnom. životu«. (>J. O. C.«, 


septembre 1937.) Cilj knjige »Kom. i kršć.« bio je da se stavi bok 
uz bok kršć. i komunistička socijal. nauka, da se usporede i da se 
odgovori na pitanje mogućnosti suradnje. Taj posao izveden je 

izvanredno, s velikim poznavanjem stvari, s bistrinom, jasno- 
&om i ljubavlju. No ovo djelo ima i drugu svrhu: probuditi uspa- 
vale savijesti, staviti u pogon neodoljivi elan vjerske svijesti, 
edbaciti teret »lažne vjere« o kojoj govori »J. O. C.« i »raz. 
dvajanje savjesti« o kojem govori Pio XI. Može se samo vruće 
zaželiti da se ideje ove knjige što više rašire i da što prije do- 
nesu plod, koji željno očekuje čitavo čovječanstvo. 


Jeronim Korner: »U hramu Cistercija«. — O ovoj zbirci pje- 
sama izrazila se najpohvalnije ne samo sva naša domaća kato- 
lička štampa nego čak i vanjska (La Croix). Doista je vrlo 
simpatična zamisao da se u pjesničkom duhu, držeći se strogo 
same liturgije, obradi sv. misa i oficij na dan Uznesenja Mari- 
jina. Da je stvar dobro uspjela jamči već renomirani položaj 
pjesnika u hrv. literaturi. Dokaz je ovo da je liturgijska misao 
i kod nas uhvatila jači korijen, a ujedno je i prilog njezinom 
sve većem učvršćenju. Ujedno je i putokaz našim mlađim pjes- 
nicima u prave, vječne, najdublje i neiscrpnve izvore poezije. 

: Y. 

B. H. Merkelbach O, P.: Quaestiones đe Poenitentiae_ Mini- 
stro eiusque officiis. Ed. »La Pensće Catholique«, Ličge, — Među 
današnjim moralnim piscima zauzeo je o. Merkelbach možda 
prvo mjesto. Pročuo se je napose svojom velikom moralnom 
teologijom, jer on moralnu znanost nikako ne će da uzimlje s 
vida neke kazuistike, nego ide na temelje cijelog moralnog 
kompleksa, da tada već logično dođe da laku diferencijaciju 
kreposti i grijeha, zadržavši se i tu mnogo više na samoj krepo- 
sti, a motreći grijeh u koliko je protivan kreposti. Ovdje imamo 
jednu veliku raspravu, u kojoj promatra sa svake strane ulogu 
ispovjednika u vršenju njegove svete službe. Napose je istaknuta 
vlast svećenikova, sa svim putovima kako se do nje dolazi do- 
tično kako se gubi, istaknuvši ujedno sve zloporabe. Veoma je 
uspješno sjedinio teoriju s praksom iznijevši sve ono, što može 
nekoga sa te strane interesirati, Pisac je naime i ovdje ostao 
doslijedan svojoj naučnoj metodi, koju je napose dokazao u 
tolikim ovako pojedinačnim opsežnim raspravama raznih mo- 
ralnih problema. 

P. Rambaud: Un Bagnard... Editeur P. Lethellieux, Paris 
1937. Cijena 12.—. Malo je toga ljudima poznato iz utamničeničkog 
života. Teška vrata tamnice kao da su ujedno prekinula vezu 
onih, koji su tu, s onima, koji uživaju slobodu života i kretanja. 
Napose, ako se radi o utamničenicima koji su osuđeni na dugi 

i kazne učinio je s 
Vremenom u mnogima od njih velik obrat, Nastalo je uviđanje 
krivnje i opravdanosti kazne, a uporedo Ss time čiš 
jetko pravo Produhovljav 
tarno govori. 


no. Ali najviše ulazimo u 
bijednika po Pismima, koj svom 
tamničkom duhovniku i auktoru ovih zapisaka, dominikancu O. 
Rambaud-u. Nekoja nam od ovih pisama Vikrivaju dušu koja 
je patnjom i čišćenjem konačno tako visoko uzljetjela. Auktor 
je radi toga i Preko volje morao da iznese svoj udio u formaciji 
ove duše, koja j j milošću Božjom opet dostigla iz- 
sPaćene savjesti. Radi svega toga 
kakva se tako često ne Piše. A kakva 
se uostalom iako često i ne može napisati, Zato i jest njezino 
značenje tako veliko. Mnoge njezine stranice možemo ubrojiti 
među najbolje što je igda sa tog područja napisano. Sve je to 
tako uvjerljivo, tako duboko ljudsko, tako neobično umjetnički 
izneseno. U toj knjizi (na PIVi pogled malo nevjerojatno) za 
sebe će mnogo toga naći i one duše, kojima je krepost i savrše- 
nost već odavno najveći dio njihova života. S. L. 
Bernardica Subiru. Priredila »Dobra Štampa« u Sl. Požegi, 
Din. 20.—, Stilom živim i zanimljivim,načinom Poletnim i živah- 
nim prikazana je sveta lurdska Pastirica u sočno i jedro ispi- 
Sanim stranicama. Pred našim očima iskrsava Živi lik svetice, 
tako jasno i Plastično da nam se čini kao da je vidimo, nju, 
Priprostu i Poniznu, neuku i tihu vjesnicu Marijine slave. Djelo 
je pravi užitak za svakoga. 
Dr. Gatterer: 


Time ova knjiga ispunja više, što su 
u njoj ova pitanja obrađena stručno i temeljito, na svestranom 
Poznavanju teologije sv. Augustina i sv, Tome. Djelo najtoplije 
Preporučamo. : i H.B. 


S dopustom Starješina. — Tiskara Braće Kralj, 
Zagreb, Ulica Payle Radića 9. 

